text:
GUTEGANA AMATWI MU MUBANO W’ABASHAKANYE
Umuhamagaro w’abashakanye urema uburyo bwihariye bwo gutegana amatwi. Bibiliya Ntagatifu ivuga umubano w’abashakanye igira iti : « Ntibaba bakiri babiri, ahubwo baba babaye umubiri umwe » ( Mt 19, 6). Duhereye kuri uko kuri, ( Kuba umubiri umwe), dushobora kwumva neza uburyo bukwiye bwo gutegana amatwi.
Abahamagariwe kubana kuri ubwo buryo, banahamagariwe no gutegana amatwi ku buryo buberanye n’umuhamagaro nk’uwo nguwo. Uwo wahaye byose, akaba igufa ryo mu magufa yawe, kuki wamuburira iminota yo kumutega amatwi ?
Ariko mbere yo kureba uburyo bukwiye bwo gutegana amatwi, tubanze turebe uburyo abashakanye babigenza. Duse n’abasuzuma uko ikibazo giteye.
- Hariho abatabona umwanya wo kuganira, bitewe n’akazi bakora, guhugira kuri terefone, tereviziyo no kugorobereza mu zindi nshuti nko mu kabari.
- Hariho abataganira kuko batinya kurebana mu maso, bagahungana, bakabana imitima ipfundikiye; bashaka kugira icyo babwirana, bagakoresha SMS ya terefone, bagatuma abana cyangwa bakozi bo mu rugo, cyangwa se inshuti zo hanze.
- Hariho abavugana umujinya uhungabanya umutima w’undi. Iyo umwe avugana umujinya, mugenzi we aramuhunga, cyangwa se akamuhungisha umutima, kugira ngo yirinde ihungabana riterwa n’amagambo akomeretsa: Abigenza ate iyo ahungishije umutima ? Umutima we urifunga – ni stratégie yo gufunga amatwi y’umutima ngo wirinde amagambo ahungabanya- ibyo undi amubwira, bigasanga yafunze.
Iyo uvuga yumva atakiriwe, birushaho kumurakaza, akumva ko acurangira abahetsi, umujinya ukiyongera, umushyikirano ntube ugishoboka.
- Hari ubwo urukundo rwabo ruba rwarajemo imbeho, mu mibanire harimo urwikekwe, gusuzugurana, kuzinukwa, kubura icyizere. Iyo bimeze bityo, imitima itegeranye, amatwi y’umutima aba afunze, maze ikiganiro cyabo kikamera nk’ikiganiro hagati y’abapfuye amatwi.
- Hari ubwo abashakanye usanga bavuga ngo « ntacyo twavugana, tubanye imyaka myinshi, ibiganiro byarashize. » Iyo bimeze gutyo, ni ikimenyetso ko urukundo rwabo ruba rukeneye ivugururwa.
- Habaho n’igihe uwumva, yumva ibyo ashaka kwumva, bikamubuza kwumva ibyo abwiwe. Gutega amatwi, bisaba ko umutima w’uteze amatwi uba ubohotse ku bitekerezo biri mu mutima we. Iyo ateze amatwi kandi atekereza ibyo ashaka ko undi amubwira, amatwi y’umutima aba yafungukiye ibyo bitekerezo umutima we ushaka, maze ayo matwi akazamo ibihindizo bikumira ibyo adashaka kwumva.
Burya urukundo nirwo rufungura amatwi y’umutima, naho ibyo udashaka byo bigahindira umutima, bikawubuza kwumva.
- Kwumva waranumvise amabwire: Amabwire ni inzitizi yo gutegana amatwi. Turi mu bihe abantu bashishikariye kuvuga amakuru cyane, kuvuga byose, badashunguye. Muri iyo nkubiri y’amakuru, habaho igihe uwo mwashakanye baba bamukubwiyeho ibintu bimuvuga nabi. Iyo ubyakiriye, ukabyemera, kuba wamutega amatwi biraruhanya, kuko uba ukeka ko ibyo yakubwira byose aba akubeshya.
- Muri iki gihe cy’iterambera, habaho igihe abashakanye baganira umwe arangariye kuri TV cyangwa kuri terefone. Kubwira umukunzi wawe, kandi ubona yakunze ibindi kukurusha, bitera ipfunwe.
Izo ni ingero zimwe na zimwe zitwereka ko gutegana amatwi bitoroshye, kenshi bikorwa ku buryo butaboneye. Ntibyikora. Bisaba kubyiga, kubyitoza, bisaba umuteguro, niyo mpamvu y’iki kiganiro.
Hariho ababikora neza, bikagaburira umubano mwiza hagati yabo, bigatuma basangira byose mu bwizerane.
GUTEGANA AMATWI KU BURYO BUBEREYE UMUHAMAGARO W’ABABAYE UMUBIRI UMWE
Mbere yo kureba uburyo bwiza bwo gutegana amatwi, tubanze twiyumvishe ingingo 4 zikurikira zidufasha kwumva uwo mwitozo mu mabano w’abashakanye.
Icya mbere: Twiyibutse ko iyo umuntu ashaka kugira icyo abwira abandi, adakoresha gusa ijambo, anakoresha n’ubundi buryo nk’indoro, isura ye, ibimenyetso, guceceka n’ibindi. Baravuga ngo ” N’uhigimye aba avuze” kandi ngo ” N’itabiye iba ishaka iyayo“. Iyo akubwiye akoresheje guceceka, uko guceceka kuba kurimo ubutumwa yakugeneye, yifuza ko wakumva.
Kugira ngo wumvishe ibitari amatwi y’umubiri, bisaba ko uba utarangaye. Urangariye mu bindi, uwikunda we ubwe, ntashobora kwumva ubutumwa buciye muri ubwo buryo butari ijambo:
Urugero: iyo mugenzi wawe akweretse ko ananiwe, aba agusaba kumuruhura.
Iyo atashye arakaye, yarubiye, aba aguha ubutumwa bwo kumwakira uko ari, ukamufasha kugarura ituze.
Iyo ahangayitse, aba agusaba kumuhumuriza, aho kumuhuhura.
Ashobora no kuvugisha impano akugeneye. Iyo aguhaye nka Bibiliya ku munsi wa Anniversaire yawe, ( aba ashaka kukubwira ko yifuza ko wamenya Imana kurushaho).
Gutega amatwi rero ni ugushobora kwumva neza icyo uwo mubana ashaka kukubwira igihe akubwira akoresha ubwo buryo bwose.
Icya kabiri ni uko humva umutima ukunda. Umutima ukunda niwo utega amatwi ku buryo bukwiye.
Utega amatwi akoresha umutima, si ubwenge gusa. Ubwenge bushaka gusobanukirwa, kwisobanurira. Umutima wo urenga ubwenge, ugataha ku mutima w’uwo utega amatwi. Utega amatwi, inzugi z’umutima ziba zikinguye. Ntabwo utega amatwi kugira ngo usobanikirwe, ahubwo ni ukugira ngo wakire undi mu mutima wawe.
Icya gatatu: Kumenya ko umuntu akingurira umutima we uwo afitiye icyizere. Kuvuga ni ugukingura umutima. Ndetse twavuga ko umutima w’umuntu wikingura igihe abona ko ari imbere y’umutega amatwi afite umutima umukunze, umwitayeho. Iyo wumva umutima udahari, urukundo rudahari, umutima urifunga, kuko umutima w’umuntu ntiwagenewe kwisuka hasi, wisuka aho usegurwa !
Ukubwiye ibye rero, jya umenya ko akugiriye icyizere. Ushatse kukubwira ibyo umutima we utwaye, aba aguhaye inshingano yo kumwakira uko ari. Iyo utabikoze, uba umukomerekeje, kandi byo biba kenshi!
Icya kane : umuntu wese iyo ava akagera, akenera uwo abwira ibimuri ku mutima. Uwishimye akeneye uwo basangira ibyishimo, ubabaye nawe aba akeneye kugira uwo atura agahinda afite ngo amufashe kugatwara. Kubwira umuntu ibikuri ku mutima, bikubabaje, biraruhura.
Uwo ubwiye ibikubabaje, uba umusabye kugutwaza agahinda. Utega amatwi ufite agahinda, aba amubereye umuvuzi. Abashakanye bahamagariwe kuvurana kuri ubwo buryo.
Hari ibikomere wavura uwo mwashakanye, ukoresheje kumutega amatwi gusa.
Urugero: agahinda ashobora kuba aterwa n’uko akeka ko umuca inyuma, akaba yarabonye ibimenyetso bimutera izo mpungenge. Iyo utamuhaye umwanya wo kukubwira ako gahinda, agumana intimba, iyo ntimba yanduza imibanire yanyu.
Icya gatanu: Kubwira umuntu ibikuri ku mutima, si ukuvuga ibintu gusa, ahubwo ni ukwivuga wowe ubwawe. Ngo ijambo niryo muntu. Kubwira umuntu ijambo rikuvuyemo, ni ukumwibwira, twavuga ndetse ko ari ukumwiha. Kwakira ijambo akubwiye, ni ukumwakira we ubwe. Bisaba icyubahiro.
Reka noneho, turebe uburyo bunogeye umubano w’abashakanye.
1° Kwumva utumvirana
Habaho ubwo abantu bavugana, ariko ntibumvikane, kuko uwavuze yakoresheje imvugo iruhije kumva. Uvuga yirinda imvugo ififitse, ihishe, ijimije, nko gukoresha imigani y’imigenurano bishobora gutera kwumva nabi.
Iyo uteze amatwi, atabishyizeho umutima ngo yumve neza icyo yabwiwe, nabyo bishobora gutera kwumvirana.
Kwumva utumviranye ntibyoroshye kuko ngo :
« Hagati y’icyo uwo uteze amatwi atekereza,
icyo ashaka kuvuga,
icyo atekereza ko avuga,( yumvikanisha)
icyo avuga mu by’ukuri,
icyo wowe ushaka kwumva,
Icyo wumva,
Icyo utekereza ko wumvise, ( entendre)
Icyo utekereza ko wasobanukiwe, ( comprendre)
Icyo ushaka gusobanukirwa,
Icyo wasobanukiwe,
Haba hari nibura uburyo 9 bwo kutumva neza icyavuzwe“.
2° Kwumvana ineza n’ibambe
Twavuze ko humva umutima ukunda uwo uteze amatwi, kuko kandi hanavuga umutima. Gutega amatwi undi ni ukumutaha ku mutima.
Gutega amatwi rero bisaba gutekereza ibyiza by’uwo utega amatwi, ukirinda kumutekerezaho ibibi. Iyo umutima wawe udafungukiye uwo uteze amatwi umukunze, wiyumvira ibikurimo igihe ariho arakubwira. Iyo umutekerezaho ibibi, nibyo wumva.
Urugero : ushobora kuba ukeka ko uwo mwashakanye aguca inyuma, wamwumva avuga kuri terefoni ati: ” Yewe ntiduherukana koko, twari dukwiye kuzashaka akanya tukabonana”. Iyo mu mutima wawe harimo urwikekwe, uhita wumva ko ako kanya ko kubonana avuze, ari ako kubonana n’uwo bakorana ya ngeso umukekaho, kandi atari byo.
3° Kwakira uwo uteze amatwi uko ari
Gutega amatwi neza bisaba ko wakira ukubwira uko ari, ukakira ibye uko biri, ukarenga ibyo wari umutegerejeho. Burya tubangukirwa no kwumva ibyo dushaka. Ushobora kuba wari utegereje ko yemera ko yaguhemukiye, ko yakubabaje, akaba agusaba imbabazi, ukumva mubyo akubwiye ntabwo ibyo abishyizemo. Burya igihe kiba kitaragera, ariko ibyo ntibikubuza kwumva ibindi akubwiye.
Gutega amatwi ngo wumve undi bisaba kwisohokamo, bisaba kumanuka, ukamusanga aho ari.
Hari ubwo yakubwira ibimubabaje, kandi ari ku munsi wa anniversaire ya mariage yanyu. Ubwo nyine ni uko ameze ku munsi nk’uwo, anniversaire imusanze mu gahinda, urasabwa kwakira uwo mutima afite.
4° Gutegana ngo mwubake ubumwe bwuzuye
Gutega amatwi ni ukwakira undi. Bituma mu mitima ya bombi, hiremamo isano ibageza ku bumwe. Twavuga ko gutega amatwi kuri ubwo buryo, binyura mu ntera enye arizo zikurikira:
Intera ya mbere: Kwumva neza ni ukumva ukubwiye
Ni ngombwa kumenya neza ko wumvise neza icyo ukubwira yashatse kukubwira. Ni ngombwa kandi ko n’ukubwiye yumva ko koko wamwumvise. Ibyokandi ushobora kubimufashamo, ukamwereka ko wumvise neza icyo yavuze, ko kandi wasobanukiwe n’icyo umutima we ugutegerezaho. Kwumva ko uwo wabwiye yasobanukiwe neza kandi yakwakiriye uko uri n’icyo umutezeho, ibyo bimuha umutekano w’umutima. Iyo bitabaye ibyo, yumva yiyambitse ubusa, akababara kurushaho.
Ni ukuvuga rero ko gutega amatwi ari ukumva icyo ubwiwe, ndetse n’ukikubwiye. Wumva ikivuzwe ukumva n’ukivuze.
Urugero: Umugore yabwiye umugabo ati: ” Wa mwisengeneza wanjye, nanone yakuyemo inda” ( bwari ngo bubaye ubwa gatatu agira ibyo byago). Umugabo yumva nabi, yumva ko yayikuyemo ku bushake, ntiyabyitaho ahita yigendera. Umugore abonye umugabo ntacyo bimubwiye, arushaho kugira agahinda, arahira ko atazongera kumubwira ikimubababaje. Umugabo ntiyari yumvise icyo umugore yamubwiye. Ikindi kandi ntiyanumvise agahinda k’umugore we. Uwo mwisengeneza we ni we wenyine yari asigaranye. Gukuramo inda kuri we ni ibyago bikomeye cyane, kuko uwo mwana ari we bari bategereje uzasigara mu mwanya w’abandi bapfuye. Yashatse ko umugabo amufasha ako gahinda, ariko asanga amatwi y’umutima y’umugabo afunze, ntiyashobora kumwumva.
Intera ya kabiri : Kwishyira mu mwanya we
Twavuze ko gutega amatwi ari ukwisohokamo, bisaba gutaha ku mutima w’uwo atega amatwi. Gutegana amatwi, bishobokera abafite umutima w’impuhwe. Impuhwe nizo zituma ibyo wumva biva mu mutwe bikagera mu mutima. Ni ukwigira umwe n’uwo utega amatwi.
Urugero ni nka cya gihe Uhoraho yabwiye umuryango we wari ubabajwe no gukoreshwa imirimo y’agahato mu Misiri: ” Amagorwa y’umuryango wanjye uri mu Misiri narayitegereje, kandi n’imiborogo baterwa n’abakoresha b’imirimo narayumvise n’imiruho barimo ndayizi” Imana iti: ” Narayumvise, ndayizi”, ni ukuvuga ko Uhoraho, kubera urukundo afitiye umuryango we, yishyize mu mwanya w’abamutakiraga, abagirira impuhwe.
Intera ya gatatu: Gusobanukirwa n’icyo agutegerejeho
Iyo umuntu asangiza uwo bashakanye ikimuri ku mutima, aba amweretse ubukene bwe, aba agize icyo amusaba. Twibuke ko ntawe usaba uwo abonye, umuntu asaba uwo abona ko yagira icyo amuha. Ugukingurira umutima we ngo umutege yombi, ni uko aba yabonye ko umutima wawe ushobora kumwakira : kukubwira ni ukukwisukaho, ngo utege amaboko, umwakire, umufashe gutwara ibimuri ku mutima.
Urugero ni nko kuvugisha amarira: akweretse amarira ye ngo umuhoze, akweretse akababaro ke ngo umubwire uti komera, akubwiye inkuru nziza ngo musangire icyamushimishije.
Intera ya kane: Kugira icyo umukorera
Gutega amatwi, umutima wawe ukunze uwo uyateze, bigusaba kugira icyo umukorera. Kwumva umuntu, ni ukumva icyo wamukorera. Uba wamwumvise, iyo wiyemeje kumuronkera icyo yakweretse mubyo yakubwiye.
Urugero ni nka BIkira Mariya i Kana. Abari bacyuje ubukwe, ntibanabwiye Bikira Mariya icyo bakeneye, ariko Bikira Mariya yumvishije umutima ukunda. Yarabumvise, n’ubwo ntacyo bamubwiye mu magambo, arahaguruka, ajya kubasabira Yezu ati : ” Nta divayi bagifite” ( Yh 2, 3).
UMUTEGURO WO GUTEGA AMATWI
Gutega amatwi ntibihubukirwa. Ni igikorwa kijyana n’umushyikirano w’abashakanye. Niyo mpamvu hagomba:
- a)Igihe gikwiye : Gutega amatwi igihe imitima iri hamwe, kandi iri kumwe. Bombi baritegura, ntibibatungura. Bagomba Hagati ya bombi haba hari ukwizerana guhagije. Ntibikorwa igihe bananiwe. Ni byiza ko bombi banyitegura, ntibibatungure.
- b)Ahantu : hiherereye, hatari urusaku rw’abantu.
- c)Gushyira uwo utega amatwi mu mutuzo. Ni ukumwereka ko umuteze yombi ubyitayeho kadi ko nta kindi kikurangaje. Urugero nko kuzimya terefone. Wirinda kumureba nabi, umusuzuguye, ukirinda amagambo amusesereza, amucisha bugufi.
- d)Si icarubanza: ni ukumuha uburenganzira bwo kumera uko ari. Ugerageza kumwereka ko utaje kumucira urubanza cyangwa ko ushaka ko amera uko ubishaka. Wirinda kumududira inama umwereka ko uri umuyobozi wa roho ye.
Umusozo
Gutegana amatwi ni igipimo kigaragaza uko umubano hagati y’abashakanye uhagaze.
Ni umwitozo usaba urukundo, ubwihangane, umutima ugambiriye kubaka urugo rushinze imizi mu mutima y’abakundana.
Ni umuti uvura agahinda baba batwaye mu mitima.
Mgr Edouard SINAYOBYE
Umwepisikopi wa Cyangugu
Recent Sermons
YEZU ATUBIBAMO UBUGINGO BW’ITEKA.
July 24, 2019
FAES UMURYANGO NI WO MIZERO by
October 29, 2018


c: text/html

text:
Abakorera mu miryango itari iya Leta yita ku butabera n’uburenganzira bwa muntu, barasaba ubuyobozi bakorana nabwo kutabafata nk’abakeba mu gihe bashaka gufasha abaturage kubona ubutabera bunoze.
Bamwe mu bakorera muri iyi miryango basaba ubuyobozi kujya bwihutisha serivisi bakenera ndetse bagasenyera umugozi umwe, aho gufatwa nk’abashaka guhangana na bo.
Umwe muri bo witwa Abraham Tumusifu, agira ati "Twamenye neza uburyo tuzajya dukorera umuturage ubuvugizi kandi mu buryo bunoze, bidatumye abayobozi ba Leta dukorana nk’abakeba".
Me Serugo Michel ni umukozi wa MAJE mu karere ka Rubavu, agira ati "Imiryango itari iya leta ikwiye kwagura imikoranire, bakamenya ibibazo biri mu baturage bakabicukumbura, bakamenya uburyo bikemuka bakanagaragaza uruhare rwabo mu ikemuka ry’ibyo bibazo, ibyo byose bizadufasha mu iterambere ry’umuturage twese dukorere".
Gahunde Gilbert ni umukozi w’akarere ushinzwe imiyoborere myiza, yagize ati "Mbere imiryango itari iya Leta twajyaga dukora dusa nk’aho dutandukanye cyangwa se naho duhangana, ariko ubu icyo twese duharanira ni ukuzamura umuturage kandi nicyo twagakwiye gushyira imbere twese".
Umuryango Ihorere munyarwanda (IMRO) ifatanije n’indi miryango itandukanye harimo, HDI, GLIHD na RNGOF, yihaye intego yo kuzamura umuturage mu mibereho myiza, uburinganire, kurwanya ihohiterwa, igwingira ry’abana n’ibindi.

robotstxt: allowed

filter: keep


text:
HYPERLINK « http://www.leprophete.fr/2011/08/02/ikibi-musenyeri-andereya-perraudin-yavuze-ni-ikihe-www-leprophete-fr/ »
HYPERLINK « http://www.leprophete.fr/2011/08/02/ikibi-musenyeri-andereya-perraudin-yavuze-ni-ikihe-www-leprophete-fr/ »
Paul Kagame yarivugiye ati : « Aba bose baraducitse kuko ahari tutari dufite ibikoresho bihagije. Tuba twarabamariyemo umujinya wacu wose…! » Nyamara se yabazizaga iki ? Soma uru rwandiko na we wishirire amatsiko !
Ubwanditsi bw’urubuga HYPERLINK « http://www.leprophete.fr/ »www.leprophete.fr, bumaze gusoma ibaruwa Musenyeri Andereya PERRAUDIN yandikiye Abakristu be le 11/2/1959, bwibajije ikibi cyaba kilimo cyateye Abatutsi bamwe begereye Agatsiko kari ku butegetsi kumwanga kugeza n’ubu ; burakibura. None bwiyemeje kuyitangaza kugirango uzasanga hari ikibi kirimo, azakibwire abandi. Cyaba ari uko se yahamije ko “abantu bose, iyo bava bakagera, bareshya kandi bakaba bagomba kugira uburenganzira bumwe” nk’uko abisobanura neza cyane mu gice cya 2 n’icya 3 cy’iyi baruwa ? Nyuma y’imyaka 52 ishize uru rwandiko rusohotse, ibirukubiyemo byafasha Abanyarwanda gukemura ibibazo bikomeye cyane byugarije bo ubwabo n’igihugu cyabo.
Urukundo mbere ya byose (Super omnia Caritas)
Urwandiko Musenyeri Perraudin umushumba wa vikariyati ya Kabgayi yandikiye Abakristu be ku gisibo cy’umwaka 1959.
Uyu mwaka ube uw’urukundo
Bakristu, bana banjye,
Uyu mwaka turashaka kubasobanurira iby’umugenzo mwiza, uhatse iyindi yose, ingenzi mu migenzo : urukundo. Igihe duhawe ubwepiskopi, icyaduteye guhitamo ya nama Paulo Mutagatifu yagiraga Abakristu b’i Colose ati : “Urukundo mbere ya byose” ni uko twari tuzi ko uwo mugenzo mwiza nukulikizwa kigabo, kandi ugakulikizwa na bose, ali wo uzaha u Rwanda rwacu kugubwa neza, ko ari wo uzaha Abanyarwanda bose n’imiryango bavukamo, amahoro no kumererwa neza.
Mungu ni urukundo, Mungu arangwa n’urukundo : ikidakorewe urukundo ntikiba gihuye na Mungu. N’ubwo waba warabatijwe, urukundo rubuze, ubukristu buba bubuze. Urukundo rubuze mu miryango, mu bihugu, ntiwakwirirwa uhashakira amahoro, ukugubwa neza, amahoro by’ukuli.
Inyigisho z’umwami wacu Yezu Kristu n’iz’Intumwa ze, zidusobanurira uwo mugenzo, ntizigira uko zingana, kandi zose zitwihanangiriza kuwutunganya. Tubasabye kuzisoma kenshi, mukazizilikana, cyane cyane muri uyu mwaka twifuza kuba twakwita “Umwaka w’urukundo”. Tubibashinze mwese, cyane cyane aliko tubishinze abali mu miryango y’Agisiyo Gatolika, ngo hose habe urukundo, ali mu miryango, ali mu mibanire y’abantu, ali mu mibanire y’amoko yose.
Urugero Yezu yaduhaye
Inyigisho ya mbere ya Yezu ku mugenzo w’Urukundo ni urugero rwe. Mu misa igihe cya “Credo” tulilimba ngo “Icyatumye amanuka mw’ijuru ni twebwe abantu no kugirango dukire. Yenze umubiri kubwa Roho Mutagatifu … nuko aba umuntu”. Ivanjili itwereka ukuntu ukubaho kwe hano mu nsi kwabaye urukundo gusa no kuvunikira abantu. Byinshi mu bitangaza yakoze, byaba na byose, yabikoreye impuhwe n’urukundo yali afitiye abantu. Batubwira mu ivanjili ko “imbaga z’abantu zamukulikiraga, ngo bamurebe, bumve inyigisho ze”. Ubugwaneza bwe ni bwo bwatumaga abantu bose bamusanga. Urukundo rwe, imibanire ye n’abantu byakururaga bose, ndetse n’abanyabyaha.
“Nta rukundo rutambutse guhara ubuzima bwawe ugilira abo ukunda ”(Yh 15,13). Nicyo Yezu yakoze kugirango aducungure : yemeye agashinyaguro tudashobora kumva n’ububabare butavugwa, yarakubiswe, yambara ikamba ry’amahwa, ashyirwa mu murongo w’abagiranabi, yemera kwitwa umusazi : umusozo wa byose : uba kubambwa ku musaraba : awumanikwaho mu maso ya nyina agahinda kenda kumwica.
Mu masengesho yo ku wa 5 Mutagatifu tuvugamo aya magambo : “Mbwira icyo nashoboraga kugukorera kindi ntakoze ?”. Koko rero ntabwo yashoboraga kubona uko yarenza ibyo yadukoreye. Urukundo rwe ariko rwatuboneye ikindi, undi wundi atashoboraga no kurota : Ukaristiya Ntagatifu. Aduha iryo Sakramentu Yezu yatweretse urukundo rutangaje afitiye abantu, ashaka kubana nabo hose n’igihe cyose. Umuntu wese ashobora kumwegera, akamuhabwa, ngo amutungire roho ye. Ibyo kandi yashatse kubidukorera kugeza igihe isi izashilira. Mungu wenyine ni we wamenya ibyiza bitavugwa duhabwa na Yezu uba kandi akitangira mu Ukaristiya Ntagatifu.
Itegeko Yezu yaduhaye
Birumvikana rero ko Yezu amaze kutugenzereza atyo, yari afite ububasha bwo kuduha icyo gihe ili “tegeko lye”. Ngili itegeko lyanjye : “Nimukundane ubwanyu nk’uko nabakunze” (Yh 15,12). Bakristu, bana banjye, twashoboraga kurangiliza uru rwandiko kuri aya mgambo kuko byose biri muri ili tegeko : “Mukundane uko nabakunze” : nkemera kubavunikira, nkemera kubapfira. Bakristu mwe nimuzilikane ili tegeko rya Yezu, maze mwibaze niba koko mukunda mugenzi wanyu nk’uko yabakunze. Ukuntu u Rwanda rwacu rwaba rwiza buri muntu yumvise urwo rugero rwa Yezu, agakulikiza iryo tegeko ry’urukundo ! Nta yindi nzira y’ubukristu ibaho : utunganya iryo tegeko ry’urukundo, ukaba uri umukristu ; iyo utalitunganije ntuba uli we. Yezu ubwe yarabitweruriye : “Ikizerekana ko muri abanjye ni uko muzajya mukundana”.
Urukundo ni rwo kimenyetso kizaranga abataha ijuru, abazaba barabaye abakristu koko. Nimwumve mu ivanjili, aho Yezu avuga urubanza rw’imperuka. Namara gutandukanya abeza n’ababi, azabwira abeza ati : “Nimuze abakunzwe na Data, muhabwe ubwami yabateguliye kuva igihe isi yaremewe. Nari nshonje, mumpa icyo kurya. Nagize inyota, mumpa icyo kunywa. Nabuze aho ndara, murancumbikira. Nambaye ubusa, muranyambika. Nari ndwaye, nari mu nzu y’imbohe, muransura”. Nuko abeza bazamusubiza bati : “Ni ryali twakubonye ushonje turagufungulira, ufite inyota tuguha icyo kunywa ? Ni ryali twakubonye uri umushyitsi turagucumbikira, wambaye ubusa turakwambika ? Ni ryali twakubonye urwaye cyangwa uri imbohe turagusura ? ” Umwami azabasubiza ati : “Ndababwira iby’ukuli, igihe cyose mwabigiliraga umwe muli abo bagenzi banjye bagufi, ni njye mwabigiliraga”. Amaze azabwira abamuhagaze ibumoso (ababi) ati : “Nimumve iruhande mwa bivumwe mwe, mujye mu muriro utazima wagenewe Shitani n’abamarayika bayo. Nari nshonje ntimwamfungulira, nali mfite inyota ntimwampa icyo kunywa nari umushyitsi ntimwancumbikira, nali nambaye ubusa ntimwanyambika. Nali ndwaye, nali imbohe ntimwansura”. Nabo bazamubaza bati : “Nyagasani, ni ryali twabonye ushonje, cyangwa ufite inyota, uli umushyitsi, wambaye ubusa, urwaye cyangwa uli imbohe, tukanga kugufasha?”. Amaze azabasubiza ati : “Ndababwira iby’ukuli, igihe cyose mwangaga kubigilira umwe muri abo bagufi, ni njye mwangaga kubigilira”. Nuko abo bazajya mu bubabare budashira, abeza bajye mu buzima bw’iteka. (Mt 25, 34-46).
Bakristu, aya magambo y’Ivanjili aratwumvisha neza ko tuzacirwa urubanza, tubazwa urukundo twagiriranye, cyane cyane urwo twagiliye abakene n’abali mu byago. Aratwumvisha kandi ishingiro ry’urwo rukundo. Iryo shingiro ni ili : Twese uko tungana, turi ibiremwa tukaba n’abana ba Mungu. Twese twahamaliwe kubarwa mu muryango we, dufatiye kuri Yezu, mukuru wacu. Kugilira umuvandimwe wa Yezu neza, ni ukuyigilira Yezu ubwe. Kugilira nabi umuvandimwe wa Yezu, ni ukuyigilira Yezu ubwe.
Mutagatifu Paulo mu kudusobanurira ubumwe bw’abakristu muri Yezu na Yezu ubwe, abigereranya n’ingino z’umubiri zifatanye ubwazo, zigafatana kandi n’umutwe muri uwo mubili. Ingingo z’umubiri usanga zisobekeranye neza, zuzuzanya, zumvikana ; ntusanga zishihagurana. Mutagatifu Paulo arashaka kutwumvisha kandi ko ugiriye nabi urugingo rwa Kristu (umukristu) aba agiriye nabi Kristu ubwe. Nibyo Yezu yali yaramwumvishije ku nzira y’i Damasi, igihe yatotezaga abakristu, Yezu aramubwira ati : “Igituma untoteza ni iki ?”. Kuva ubwo yumva ko Abakristu na Yezu ali ikintu kimwe ; ni cyo cyamuteye kubakunda kimwe, akabavunikira kimwe.
Amagambo mu ivanjili avuga uwo mugenzo w’urukundo ni menshi cyane, ntitwayandika yose muri uru rwandiko tubandikiye. Muzayishakira ubwanyu n’Abapadiri banyu bazabibafashamo cyane cyane uyu mwaka. Aliko ndangiza dore limwe mu magambo twasigiwe na Mutagatifu Yohani, intumwa Yezu yakundaga, ku mugenzo w’urukundo : “Natwe rero, dukunde ubwo We yadukunze mbere. Umuntu ugira ati : “Nkunda Mungu” aliko yanga mugenzi we aba abeshya ; udakunda mugenzi we abona, yashobora ate gukunda Mungu atabona ? Dore itegeko yaduhaye : Ukunda Mungu, nakunde mugenzi we” (1Yh 4, 19-21).
Bakristu mwe, ibyo tumaze kuvuga byose by’urugero rwa Yezu n’inyigisho ze, hamwe n’inyigisho z’Intumwa, byemeza rwose ko urukundo ari umugenzo w’imena mu bukristu, ko ubukristu butakumvikana ububuzemo. Aliko kubimenya no kubyemera ntibihagije. Tugomba kubikulikiza. Mu gice cya kabili cy’uru rwandaiko turagirango tubibafashemo, tubibutsa ukuntu urukundo rugomba gucengera imigenzereze yanyu ya buri munsi, ibyo mukora byose ubwanyu, mu kubaho kw’imiryango no mu mibanire y’abaturage bose.
Ngirango ntibyaba gukabya, tuvuze ko mu Rwanda rwacu, ndetse no mu bakristu, urukundo rwa gikristu rutahakomeye rwose. Ibyo nanone simbivugira guhinyura ibyiza by’urukundo n’umubano ubukristu bumaze kugeza mu Rwanda rwacu, aliko twemeza ko igihugu cyacu kigomba kurushaho gukulikiza uwo mugenzo w’urukundo. Nicyo gituma tugirango tubibasobanulire kandi tubibafashishemo inama zacu za kibyeyi n’amasengesho tubavugira.
Urukundo rugomba kuva ku mutima kandi rugashingira kuri Mungu
Icyambere tubabwira nuko urukundo rugomba kubanza kuba mu mitima, mu bitekerezo, mu bushake : urukundo rugomba kuva ku mutima. Ibyo bibuze ntitwaba dufite uwo mugenzo. Rugomba kuba kandi rushingiye kuri Mungu. Gukundana ni ukumenya gutekereza neza ku bandi no kububaha no kubaha agaciro, twibuka twese ko turi ibiremwa bya Mungu tukaba n’abana be. Ufite uwo mugenzo amenya ko abandi nabo Mungu abakunda, ko ntacyo asiga inyuma kugira ngo abafashe, ngo abakize.
Abanga, bagasugura mugenzi wabo mu mutima, nubwo yaba umwanzi, baba bishe uwo mugenzo w’urukundo. Abacira mugenzi wabo mu mutima urubanza batazi, bamukekera ubusa, baba bishe umugenzo w’urukundo, abahimbira abandi ibinyoma, bakabacira ibitekerezo badafite, bakabumva nabi cyangwa bakagumana mu mutima wabo ibitekerezo byo kwihorera, iby’ishyali nabo baba bangije umugenzo w’urukundo. Bakristu, nimugire urukundo mu mitima yanyu kuko umutima aliyo nteko ya byose. Umwami wacu Yezu Kristu yarababwiye ati : “Koko rero mu mutima ni ho hava ibitekerezo bibi, ubwicanyi, ubusambanyi, ingeso mbi zose, kwiba, kubeshya, kubeshyera abandi, gutera urubwa. Ngibyo ibituma umuntu aba mubi, naho kurya udakarabye sibyo bigira umuntu mubi” (Mt 15,19). Mwisuzume, Bakristu, murebe ibitekerezo mufitiye bagenzi banyu.
Urukundo mu mvugo
Ikindi mugomba kwitondera ni amagambo yanyu, imvugo yanyu. Amagambo meza ashobora kugira neza cyane : ndavuga amagambo y’inama nziza, yo gukomeza abandi, kubahoza, amagambo ya kivandimwe, amagambo aha abandi agaciro n’icyubahiro, amagambo y’urukundo. Aliko ntimwibagirwe ko amagambo ashobora kugilira mugenzi wawe inabi itavugwa : nko kuvuga undi nabi, gukwirakwiza ibibi yakoze cyangwa umuhimbiye, gutandukanya abari bashyize hamwe, guteranya abandi, kubabaza undi nkana, kuvuga nabi ibyiza akora, guta icyubahiro cye. Mutagatifu Yakobo atubwira kwilinda ibyaha by’ururimi, ati : “Gusingiza Mungu umubyeyi wacu, tubikoresha urulimi ; aliko kandi no kuvuma abantu baremwe ali abana ba Mungu, tukabikoresha urulimi. Umunwa wifuliza undi umugisha, ni nawo umwifuliza umuvumo. Bavandimwe, si ko byagombye kumera” (Yk 3,10). Bakristu, iyo muhuye, mukunda kuganira, kandi nta kibi kilimo, aliko mujye mwilinda gucumura kuli Mungu mu biganiro byanyu, mwilinda kuvuga abandi nabi.
Urukundo mu bikorwa
Gukunda mugenzi wawe mu mutima no mu magambo, ntibihagije. Tugomba no kubigaragaliza mu bikorwa. Yohani Intumwa ati : “umuntu w’umukire cyane, utunze byinshi, ubona umuvandimwe we yicwa n’ubutindi, ntamugilire akantu k’impuhwe, yatunga ate urukundo rwa Mungu mu mutima we ? Twana twanjye, ntidukundane mu magambo, no ku rulimi gusa, tugerageze urwo rukundo mu byo dukora no mu migenzereze yacu” (1Yh 3,17-18). Bakristu bacu dukunda, tuzi ko mutali abakire, aliko tubasabye gukora uko mushoboye kose ngo mufashe ababarusha kubabara, cyane cyane abarwayi, ibimuga, abababaye n’abari mu byago, utwana tw’imfubyi, abatagira abo biyambaza. Mwibuke umugani w’Umusamaritani w’ingeso nziza. Yezu ashimira ineza yagiliye umunyabyago wali waguye mu gico cy’abajura. Yaramubabaliye, amwitaho, amufashisha ibyo afite, kandi atamuzi ntacyo bapfana (Lk 10, 29ss). Haliho abakristu baca iruhande rw’abantu bali mu byago, ntibabiteho, haba no kubareba. Habaho ndetse n’abaseka abakene, ibimuga, n’abo ibyago byatahiye. Abo si aba Yezu, We Petero Mutagatifu avuga ho ko “yanyuraga mu bantu agira neza” (Act 10, 38), akiza abarwayi, ahoza abababaye.
Bakristu, turabasaba no gukomeza uwo mugenzo mwiza mu ngo zanyu. Turasaba abatandukanye kongera kubana, umwe amenye kwihanganira undi, bakundane by’ukuli. Turasaba imiryango ifitanye inzangano kwigorora imbere ya Yezu. Abatagilira abandi imbabazi, ntibashobora kuzigilirwa : bicira urubanza iyo bavuga “Dawe uli mw’ijuru” babwira Mungu bati : “Ntuzaduhore ibyaha byacu nk’uko natwe tutabihora ababitugilira”. Turasaba ababyeyi b’abana kwumvikana iteka, kudatana ngo basubiranemo iyo hali ibibaruhije. Nta kintu cyiza hano mu nsi cyaruta urugo rwunze ubumwe kandi rukundanye.
Urukundo ntirurobanura
Ikindi tugirango tubumvishe, Bakristu, mu bimenyetso biranga urukundo rwa gikristu, ni uko rugomba kutarobanura. Nta mukristu ukwiye kuvuga undi, n’ubwo yaba umwanzi we ati : “Uliya simukunda, uliya ndamwanga”. Mungu ntiyanga ko umuntu akunda abavandimwe be kurusha abandi, abo mu muryango we kurusha rubanda n’abo atazi. Aliko ntawe dushobora kwegura ngo tumuce mu rukundo rwacu. Umutima w’umukristu ugomba gusa n’uwa Yezu, ukunda abantu bose, akaba yarabapfiliye ngo abakize bose uko bangana. Nimwisuzume, Bakristu, turabibasabye, murebe niba ali uko bili mu Rwanda rwacu. Turabona ko ali nta kumvikana guhagije ; ali mu bantu ubwabo, ali mu milyango, ndetse no mu bice by’abantu bagize u Rwanda. Hali inzangano mu bantu, ndetse limwe na limwe bava inda imwe. Hali inzangano mu miryango : aho gushaka kuzikiza, bakazikomeza, bakazikwirakwiza, bakaba ba gasibamiryango. Hakaba n’abahimbahimba imanza ngo barenganye abandi, bakagenzwa no gushaka kwihorera. Hali abagira ibyago, ugasanga bagira bati bitewe ahali na kanaka, kugirango babyemeze bakajya gushikisha ku mupfumu, uwo mugiranabi uteranya imiryango n’iyindi, ntibatinye gukora ibidakorwa byo kwicana ali ugushaka kwihorera. Bakristu mwe, muli ibyo byose, ubukristu buli he ?
Turabibasabye nimucike kuki ibyo : ni ibyica umugenzo w’urukundo ugomba kuranga abakristu. Ibyo bituruka kwa shitani. Ni yo soko y’inzangano n’ubwicanyi. Nimwumve Yohani Intumwa, ati : “Twe twavuye mu rupfu, tuza mu buzima, kuko dukunda abavandimwe bacu. Udakundana nta buzima afite. Uwanga umuvandimwe we aba ali umwicanyi, kandi muzi ko nta wica undi ngo agire ubuzima bwa Mungu muli we” (1Yh 3,14).
Tubyerekeje k’uko igihugu kimeze
Dusanga mu Rwanda rwacu, kimwe no mu bindi bihugu, ibice byinshi by’abantu. Ibyo bice bituruka ahanini ku moko y’abantu, aliko hali n’ibituruka ku zindi mpamvu : nko ku bukire, nko ku mwanya abantu bagira mu butegetsi bw’igihugu, nko ku madini, hali Abirabura, Abazungu, Abarabu n’Abahindi. Mu Birabura hari Abatutsi, Abahutu n’Abatwa ; hali abakire n’abakene, hali abatunze inka, hali n’abatunzwe n’isuka yabo ; hali abacuruzi n’abanyamyuga, hali abagatolika n’abaprotestanti, hali abahindi n’abayisilamu. Hali rero n’abapagani bakili benshi cyane. Hali abategeka n’ingabo.
Perraudin arahabwa ubwepiskopi na Mgr Bigirumwami. Mgr Bigirumwami wari Umututsi yashyigikiye byimazeyo iyi baruwa ya Perraudin, ategeka ko isomerwa abakirisitu be bose ba Diyosezi ya Nyundo.
Muli iki gihe ikivugwa cyane cyane ni iby’amoko y’abanyarwanda ubwabo. Ibyo bice by’abaturage, cyane cyane aliko ibyo byerekeye amoko adahuje, tutabyitondeye byatuviramo imidugararo mibi mu Rwanda rwacu. Bakristu bo mu Rwanda, tubasabye gukulikiza ukuli no kwibuka urukundo rwa kivandimwe rubahuza, kugirango Imana iturinde ibyago. Twizeye ko icyo tubasabye mucyumva neza mwese, kuko mwese muli abakristu kandi ikinteye kubibasaba ali umutima wa kibyeyi mfitiye buli muntu kandi mbafitiye mwese uko mungana, mu gice mulimo cyose. Aliko tulifuza kugira icyo twabibabwiraho, kuko mu gihugu hatangiye kuzamo ibitekerezo, byinshi muli byo ugasanga bidahuje n’inyigisho za Kiliziya.
*Koko rero mu Banyarwanda, tuhasanga amoko atatu, mu baturage, atandukanye rwose, nubwo limwe na limwe yagiye yivanga biturutse ku gushyingirana, ntube washobora kwemeza iteka uti uyu ni uwo muli ubu bwoko cyangwa buliya. Uko kudahuza unwoko kw’Abanyarwanda ni ikintu gisanzwe mu bindi bihugu, kandi rero nta n’icyo mwabasha kubihinduraho. Mwaravutse musanga ali uko ibintu bimeze. Muli amoko menshi atuye hamwe, nimwemere gutura igihugu kimwe, mugerageze gukundana no kumvikana nk’abavandimwe.
*Imbere ya Mungu amoko yose akwiye icyubahiro n’urukundo ku rugero rumwe. Ubwoko bwose bufite ibyiza byabwo, bukagira n’ingeso zabwo.Kandi rero nta n’ufite ububasha bwo kwihitiramo igice yavukamo. Ntibikwiye rero, ndetse binyuranyije n’umugenzo w’urukundo kuziza umuntu ubwoko avukamo, cyane cyane kubimusuzugulira. Ibikwiye, urebesheje n’ubwenge busanzwe bw’abantu, ni uko abantu badahuje ubwoko bashyira hamwe, cyane cyane iyo dusanze baturanije imisanzu mu gihugu kimwe.
*Dufashe mu rugero rwa gikristu, amoko n’ibindi bice bigomba guhulira mu bumwe bubisumbye byose bw’Urusange rw’Abatagatifu. Abakristu, mu bwoko bakomokamo bwose, bafitanye ubumwe butambutse ndetse ubw’abavandimwe basanzwe : basangiye ubuzima muli Yezu Kristu, bakagira Umubyeyi umwe, uli mw’ijuru. Uwavuga “Dawe uli mw’ijuru”, akagira umuntu avana mu rukundo ngo nuko badahuje ubwoko, uwo ntiyaba yambaza Umubyeyi wacu uri mw’ijuru, na Mungu ntiyamwumva. Nta Kiliziya y’ubu bwoko cyangwa buliya, Kiliziya ni Gatolika. Muli yo, uwo ni Mutagatifu Paulo ubitubwira : “Nta muyahudi, nta mugereki, nta muja, nta mwigenge” kuko twese tuli kimwe muli Yezu Kristu.(Col 3,28). Kiliziya rero si iy’ubu bwoko kuruta buliya. Ni iy’amoko yose ; yose iyakunda kimwe, yose iyashyizeho umutima mu rugero rumwe.
*Mu Rwanda rwacu, ukutareshya kw’abaturage, guturuka ahanini kuko ubukire, ubutegetsi bw’igihugu, ndetse no mu by’ubucamanza, byiganje mu bwoko bumwe bw’abaturage. Ibyo ntibitangiye none, twabirazwe n’u Rwanda ruhise. Ibyo byahise nta kamaro gukomeza kubigiraho impaka. Ariko birumvikana ko aho Rwanda igeze ubu, ubwo butegetsi n’ukubaho kwarwo byo hambere, bitagihuje n’ubutegetsi bwiza igihugu gikeneye. Abategetsi barwo ntibakwiye kurekera iyo, bafite umulimo utoroshye wo gutunganya ibyo bintu bikomeye kandi biruhije aliko ngombwa. Umwepiskopi, uli mu mwanya wa Kiliziya yagenewe ibihuza abantu na Mungu, ntashinzwe gutegeka cyangwa kwerekana uko ibyo bigomba gutunganywa, aliko ashinzwe kwibutsa ababibazwa bose, baba abategetsi, baba abayobora amashyaka abikulikirana, itegeko ry’urukundo n’ubutabera mu mibanire, bigomba kuyobora bose, uko Mungu abitegeka.
*Iryo tegeko lishaka ko amategeko y’igihugu aha abaturage bose, mu bice byose, uburyo bumwe bwo kujya mbere no kugira ijambo mu byerekeye imiyoborere y’igihugu batuyemo. Amategeko yakwimika iby’irobanura, akabera, akarengera bamwe, cyangwa ibice bimwe by’abaturage, yaba acishije ukubili n’inyigisho z’ubukristu.
*Inyigisho z’ubukristu zigira ziti : “imilimo y’ubutegetsi ihabwe ababishoboye, b’intabera, bimilije imbere ukumererwa neza kw’abo bashinzwe kuvugira ”. Ntibyaba kugenza gikristu, gushinga umuntu umulimo w’ubutegetsi atabishoboye, ubitewe gusa n’ubwoko bwe, n’ubukire bwe, cyangwa se n’ubutoni agufiteho, utitaye kureba ko uwo mulimo awufitiye ubushobozi n’imigenzo myiza imuranga.
*Ubukristu bwigisha yuko ubutegetsi mu gihugu, bugomba gukorera rusange rw’abaturage bose butaboranuye, ntibugulire neza gusa agace kamwe kabo, bwigisha yuko umulimo w’ubutegetsi mu gihugu ali uguharanira ko abaturage bose bajya mbere mu by’ubwenge, mu kumererwa neza no mu bukungu, ku buryo bishobotse.
*Kiliziya ibuza ikintu cyose cyatuma ibice bisubiranamo, ali ibice bishingiye ku bukire, ali ibishingiye ku moko, cyangwa se ku kindi kindi. Aliko Kiliziya yemera ko igice cy’abaturage bahuliye ku kintu, baharanira ibyabungura, iyo bikozwe mu buryo bwiza kandi butunganye, nko kurengera imiryango n’inama zabyo (association). Aliko Mungu yanga ababizanamo inzangano, agasuzuguro, umutima wo guteranya bitandukanya abantu, kubeshya no guhimbira abandi. Bakristu rero, muramenye ntimukumve ababatoza kwanza no gusuzugura abandi, ngo ni ugushaka kurwanira ishyaka igice balimo.
*Kugirango amashyaka ayo ali yo yose mu gihugu, abe meza mu mibanire y’abaturage bose, ntagomba guharanira gusa, buli shyaka, ibyayagilira akamaro na bene yo, naho byaba mu buryo bwiza, agomba no kwimiliza imbere kubana neza n’ibindi bice by’abaturage, n’andi mashyaka, kandi no kwibuka mbere y’icyabungura ubwabo, icyashyira mbere rusange rw’abaturage bose.
Icyagilira igihugu cyose akamaro ntigishobora kuva ku myiryane itavaho, ahubwo gituruka gusa mu kugufashanya k’ukuli kwa kivandimwe, bishingiye ku gusangira mu butabera n’urukundo, ibintu n’ubutegetsi mu gihugu.
Turasaba Abagatolika, cyane cyane abayobora amashyaka n’abali mu butegetsi, kujya bahulira hamwe bakajya inama ku byo igihugu cyifuza cyangwa gikeneye, ngo babonere hamwe uburyo bwo kubitunganya, bakulikije inyigisho za Kiliziya.
*Nimwumve ukuli kuli muli aya magambo yavuzwe n’umuntu mukuru wa kera wali ufite ibitekerzo bya kigabo, ati : “Nta kamaro k’amategeko adashyigikiwe n’imigenzo myiza”. Amategeko, ubutegetsi n’amajyambere mu gutunganya imibereho n’imibanire y’abaturage n’ubuyobozi bw’igihugu, ntibizashyikira akamaro tubitezeho, nibidafashwa no kujya mbere kw’abaturage mu muco no mu migenzo myiza ya gikristu.
*Nta kugubwa neza mu gihugu, nta mubano w’ukuli, nta majyambere nyayo, bidashingiye ku gukulikiza neza amategeko ya Mungu, Kiliziya n’Abategeka bayo badahwema kwigisha.
*Bantu mwese mwumva ukuli, cyane mwebwe bakristu n’abigishwa, mu bice no mu moko mulimo yose, tubasabye kumva izi nyigisho no kuzizilikana, kandi mukazikulikiza kigabo mu migenzereze yanyu, mukanazinjiza mu mibereho y’abo mubana.
Umusozo
Bakristu, bana banjye, uru rwandiko tururangije dusubira muli rya tegeko rya Nyagasani : “Nimujye mukundana” kuko ali ryo libumbye amategeko y’ubukristu. Uko Paulo Mutagatifu abitubwira mu buryo bwiza mu rwandiko yandikiye Abaromani ati : “Ntimukagire uwo muberamo umwenda, kereka uwo gukundana. Kuko ukunze undi, aba atunganije amategeko. Koko rero aya mategeko “Ntuzasambane, ntuzice, ntuzibe, ntuzifuze iby’abandi n’andi yose, ahiniye muli ili jambo : “ukunde mugenzi wawe nk’uko wikunda”. Urukundo ntirubabaza undi. Urukundo rero ni ryo tegeko ryuzuye ayandi yose ashamikiyeho (Rm 13,8-10).
Bakritu mwe, twese uko tungana, dusabe Mungu cyane cyane uyu mwaka ngo asakaze urukundo mu Rwanda rwacu, rucengere mu mitima ya bose. Ni inema ikomeye cyane dusaba, aliko ni inema umubyeyi wacu wo mw’ijuru yifuliza abana be, azayiduha nta shiti.
Bikira Mariya, we wiswe “Umubyeyi w’urukundo rwiza”, adutakambire uko tungana, ngo twumve ijwi ry’umwana we Yezu, dukulikize itegeko yaturaze liruta ayandi yose ryo “gukundana”.
Bakristu, bana banjye, mbahaye umugisha wa kibyeyi.
+ A. Perraudin
Umushumba wa Vicariyati ya Kabgayi
Kabgayi, le 11 Februari 1959.


text:
Amoko y’Abanyarwanda azarekeraho ryari kuvangira urubyiruko mu rukundo ?
Mbanje kubasuhuza mwese Basangirangendo mwifuza impinduka n’imiyoborere myiza y’igihugu cyacu, nkaba nifuje kubaganiriza ku bintu mpora ntekerezaho nkabura igisubizo!
Komisiyo y’Ubumwe n’Ubwiyunge mu Rwanda, iyobowe na Dr Habyarimana J.B itubwira ko ubumwe n’ubwiyunge bigeze hejuru ya 80% mu Rwanda! Ubufindo komisiyo ikoresha kugira ngo iduhe biriya bipimo ni ibanga ryayo ryumvwa na bake ! Nifuje kubaganiriza uko mbibona namwe mukaba mwanyunganira, kugira ngo twese nk’Abanyarwanda tugerageze gusenyera umugozi umwe.
Njyewe ndi umuhutsi, (père hutu, mère tutsi), bombi IMANA ibahe amahoro n’imigisha yayo aho baruhukiye mu mahoro.
Nkunda kuganira bihagije n’abahutu cyangwa abatutsi,ariko bose mu biganiro tugirana,bituma nibaza ku murage tuzasigira abazadukomokaho!
Mu minsi ishize , nagiye gusura famille ya copine wanjye, nuko ababyeyi be banyakira neza duhuza urugwiro bishyira kera, noneho tuza kuganira ku kibazo cy’amoko mu Rwanda. Papa we yarambwiye ati mwana wanjye, nanga abahutu aho bava bakagera, ati abahutu ni imbeba, kuko arizo zicagagura imyenda gusa atari no kugira ngo nibura zihembuke, ati iyaba imbeba zaryaga imyenda kubera inzara,twabyumva; ariko ziyishanyagurira ubugome gusa! Ati abahutu bishe abatutsi kubera ubugome gusa,iyo baza kubica kubera inzara nibura bakabarya bagahembuka, nabyo byapfaga kugira uruhengekero,wenda tukavuga ko birwanagaho! Ati ubwo nari umusirikari turwana Congo muri 1996, natikaguye ibihutu mu nzira ya WARIKARE ugana KISANGANI, numva nshize agahinda ! Ubwo nakwibuka ko nanjye nari muri izo mpunzi, nkabura aho ndeba! Koko rero nabaye impunzi mu nkambi ya Kashusha.
Umusaza yungamo ati, abana banjye narabibabwiye uzashakana n’umuhutu azabage yifashe, kuko ntazongera kwitwa umubyeyi we kuva uwo munsi!
Nuko ubwo copine wanjye nawe aranyihererana aba arambwiye ati, chérie nanga abahutu kurusha papa, mba mbona bameze nk’ibisimba biryana! Ubwo nakibuka ko data ari umuhutu nkabura aho ndeba ! Kandi uyu cherie wanjye turakundana cyane, duhana byose uretse ibibi, turi muri fiançailles. Cyo se bagabo ba mama mwangira inama y’aho nzazibandwa nzerekeza?!?!
Hashize nk’ibyumweru bibiri nagiye kwa datawacu, murumuna wa papa, mu rwego rwo gusangira Noheri no kwifurizanya umwaka mushya muhire,ni hariya i Muhanga, si kure. Nuko tuza kugera ku kiganiro cy’amoko mu Rwanda, maze arambwira ati, ukuntu nahishe abatutsi nkabaruhana muri genocide, nyuma bakanyitura kumfunga imyaka 10, Gacaca ikankoresha TIG imyaka 2 kandi ndengana, icyampa genocide ikagaruka nkakwereka! Noneho nafata umuhoro nkajya imbere gacaca ya kabiri ikazanshinja ukuri! Naramubajije nti « are you serious? Ati : CYANE !
N’ubwo mu Rwanda ubwoko butacyandikwa ku irangamuntu,busigaye bwandikwa mu mitima y’abantu, igihe ikirunga kizarukira birabe ibyuya ntibizabe amaraso!
Mu Rwanda hari inzangano guhera mu nsengero kugeza mu miryango! Akumiro ni amavunja,u Rwanda rwaragenderewe !
-Iyo ugeze muri Restauration Church, aho kukubaza niba wakira Yesu nk’umwami n’umukiza,bakubaza aho wari utuye i Murenge, kuko ari itorero ry’abanyamurenge! Bakakubaza ibisekuru byawe n’ibindi…Iyo basanze mudahuje amateka, mubana kiryarya gusa! Kandi muri Bible haranditswe ngo ababatirijwe muri Kristo Yesu baba barahindutse ishyanga rimwe Wagira ngo iyo Bible ntireba Abakristo b’Abanyarwanda !!!!Rwanda weeee !
-Muri Kiliziya gaturika hari imiryango y’abihayimana imwe y’abatutsi n’indi y’abahutu! Gusa nyine bakagenda bajijisha,nko mu muryango w’abatutsi bagashyiramo umuhutu umwe w’ikitegererezo,nk’uko mbese Bazivamo Christophe ari ikitegererezo muri FPR. Rwanda weeeee !
-Muri Zion Temple naho nuko. Ni itorero ry’abatutsi gusa, guhera ku muzamu wo hanze kugera kuri Apôtre. Protocole ni Abatutsi gusa, abashumba ni uko,ababishop barimo abacongoman n’umuhutu umwe Leonard w’ikitegererezo! Sinzi niba intumwa Gitwaza Paul ajya atekereza kuri Zion Temple nyuma y’ubutegetsi bwa FPR na nyuma ya Kagame! Iyaba Imana yamumurikiraga akahabona ! Iki ni ikibazo gikomeye kuko amateka yaratwigishije IBIHE BIHORA BISIMBURANA ITEKA! Ku bwa Habyarimana hari abantu bumvaga bakomeye cyane cyane, none ubu barazimye! Rwanda weeee !
-Ibi bitekerezo byanjye natekereje kujya kubisangiza KIZITO MIHIGO ngo azabinyuze kuri TVR mu kiganiro cye kitwa umusanzu w’umuhanzi, ariko kuko mbona abogamye cyane, nditinyira ko yavaho ampururiza police.
UMWANZURO
Bavandimwe Banyarwanda Urwanda ni rumwe, ni urw’Abanyarwanda : tuvuga ururimi rumwe rw’ikinyarwanda, nta na rimwe Urwanda ruzaturwa n’ubwoko bumwe ! Tuzarubanamo ku neza cyangwa ku nabi. Ndasaba urubyiruko ko twagerageza kujya tuganira ku kibazo cy’amoko kugira ngo tukigireho imyumvire imwe, twemere ko amoko adakwiye kuduteranya ahubwo ko twayafata nk’ubukungu ! Bityo tukaboneraho no kwiyama Abanyapolitiki bayagira igikoresho cyo gucamo abantu ibice : Diviser pour regner !
Mu gihugu cya USA, umugabo MARTIN LUTHER KING yabwiraga abazungu n’abirabura ngo:
« Nimuhitemo maze muze tubane neza twese nk’abavandimwe,cyangwa se tuzapfane twese turimbukire rimwe nk’Udushwiriri » ! Banyarwanda duhisemo iki ?
Turi kumwe Bavandimwe.
Kalisa Benjamin.


text:
Ibitekerezo ( 19 )
kuri njye sinumva ko dukwiye gukondana igikorwa n’abagitegura nta mwana uvuka ngo yuzure ingobyi. twaba tubaye nka bamwe bapinga sinema nyarwanda ngo ni amakinamico. byose ni ugutegur, naho uvuga ngo bavuge mu ndimi bumva icyo cyo nticyakoroha kuko biragoye kubona ingongo mu rulimi nziko n’iyo bavuga mu kinyarwanda twaseba kurushaho.mwijyendera kuri kariya kabazo kavutse icyatumye amahanga abimenya ni aabanyamakuru, kuko nzi ko bo bataduseka .utemeranya nanjy ambaze.
ariko se mana nk’uyu mukobwa ubize ibyuya akananirwa kuvuga muri public azirirwa ajya mu marushanwa ku rwego rw’igihugu?!!!ahaaaa ndabona bitoroshye.Nge mbona ubutaha bajya babanza kubategura mbere.bakabajonjora bakazana muri competition abo babona nibura bagerageza.
hari abandi bana bakiri bato bari gukura bazabidufashamo.


text:
Hamwe niterambere ryihuse ryibicuruzwa byujuje ubuziranenge bikomeza kuzunguruka no guteza imbere ikoranabuhanga ryo gusudira no kugenzura, ubwiza bwabasudira bukomeje gutera imbere, kandi hariho ubwoko bwinshi bwimiyoboro isudira, yasimbuye imiyoboro yicyuma idafite uburinganire nibindi byinshi. imirima.Mubikorwa byo gukora imiyoboro isudira, gushimangira gusudira nibintu byingenzi.Gukomeza gusudira cyane gusudira gusudira bifite ibyago byinshi, nkibi bikurikira:
Guhangayikishwa no kwangirika biroroshye gukora kumano.Guhangayikishwa no guhuza ingingo biterwa ahanini no gusudira.Kuri gusudira kw'ibibuno, guhangayikishwa no kurutoki ni binini.Impamvu yibibazo biterwa no gushimangira gusudira h, Urutoki rwa weld rurimo inguni θ na mfuruka ya radiyo r, kwiyongera kwa weld h, kwiyongera kwa θ inguni, no kugabanuka kwagaciro ka r, biziyongera ibintu byo guhangayika.
Iyo hejuru yuburebure burenze bwa weld, niko uburemere bwibibazo bya stress, nimbaraga zo gusudira bizagabanuka.Nyuma yo gusudira, uburebure burenze buzashyirwaho.Igihe cyose uburebure burenze butari munsi yibikoresho fatizo, guhangayika birashobora kugabanuka, kandi imbaraga zingingo zisudira zirashobora kunozwa rimwe na rimwe.
Uburebure bwiyongereye bwa weld yo hanze ni nini, bigira ingaruka kumiterere ya pipe nyuma yo kwaguka kwa hydraulic.Iyo umuyoboro muremure wa arc welded umuyoboro waguwe numuvuduko wamazi, umuyoboro wibyuma utwikiriwe nububiko bwinyuma hamwe nuburinganire bwimbere hamwe nubunini bwagutse bwicyuma.Kubwibyo, niba niba imbaraga zo gusudira ari nini cyane, guhangayika kwogosha mugihe cyo kwaguka kwa weld bizaba binini cyane, kandi "impande ntoya igororotse" ikunda kugaragara kumpande zombi.Ubunararibonye bwerekana ko mugihe imbaraga zo gusudira zo hanze zigenzurwa nka 2mm, amazi Ntihazabaho "akantu gato kagororotse" mugihe diameter yagutse, kandi imiterere yigituba ntizagira ingaruka.Ibi ni ukubera ko gushimangira gusudira kwinyuma ari ntoya, kandi guhangayikishwa no gukata kwingingo na byo ni bito, mugihe cyose impagarara zogosha ziri murwego rwo guhinduranya ibintu nyuma yo gupakurura, kugaruka, kandi umuyoboro uzasubira mwumwimerere. leta.Imbere yo gusudira imbere izaba ifite uburebure bunini busigaye, buzamura igihombo cyingufu zitangwa.Niba ubuso bwimbere bwamazi ya arc welded umuyoboro wogutanga bitavuwe hamwe no kurwanya ruswa, kandi imbere weld imbere ifite uburebure bunini busigara, Kurwanya ubukana bwikigereranyo nabyo ni binini, bizamura ingufu zikoreshwa umuyoboro.
Uburebure bwiyongereye bwikidodo cyo hanze ntigishobora kurwanya ruswa.Niba umwenda w'ikirahuri wa epoxy ukoreshwa mukurwanya ruswa mugihe cyo gukora, uburebure bwikirenga bwikigero cyo hanze bizatuma urutoki rwogosha rugora gukanda neza.Muri icyo gihe, hejuru yo gusudira hejuru, niko umubyimba urwanya ruswa, kubera ko Igipimo giteganya ko umubyimba w’urwego rwo kurwanya ruswa upimwa hashingiwe kuri vertex y’ikidodo cyo hanze, cyongera igiciro cya anti Ruswa.Mugihe cyo gusudira kwizengurutse arc gusudira, "amafi yinyuma-yinyuma" yo gusudira hanze akenshi usanga bikunze kugaragara, bigatuma bigorana kwemeza ubwiza bwa anti-ruswa.Noneho rero, uhindure neza Umwanya uhagaze wumutwe wo gusudira hamwe nibisobanuro byo gusudira nabyo ni ngombwa cyane kugabanya cyangwa gukuraho “imiterere-yinyuma-yinyuma” yo gusudira hanze.
Igihe cyo kohereza: Jul-06-2021


text:
IBYO TUGIYE KUVUGA.
- #1 Kubeshya muganga
- #2 Kwihorera telephone ho akanya gato
- #3 Kubaza umuntu aho ajyiye ubonye ajyiye muri douche
- #4 Gukora Alarm y’umunota umwe
- #5 Kuryama mu kiringiti(Blanket) uko haba hashyushye kose
- #6 Guceceka kugira ngo abantu bagire ngo uritonda
- #7 Gushyira ikintu ujyiye kujyana hafi aho ureba
- #8 Kubara amasaha usigaje kuryama
- #9 Guhura n’umuntu mukananirwa kubisikana
- #10 Kumva indirimbo imwe
- #11 Kugerageza akaboko katari akawe
- #12 Kuba ufite igihe
- #13 Umwanya wawe
- #14 Gukora playlist y’indirimbo
- #15 Kureba umwenda uhenze
- Inyandiko za Menya .
Abantu dufite ibintu byinshi bisekeje bakora kandi bahuriyeho, gusa ntiwabiganira na mugenzi wawe kubera ko uba wumva ari wowe wenyine ubikora.
Ntugire ikibazo, ntago uri wenyine.
#1 Kubeshya muganga
Kubeshya muganga kubera isoni, ukeka ko ashobora kuguseka cyangwa se ahobora kubifata nabi. Twese ibyo bihe ntawutarabinyuzemo.
#2 Kwihorera telephone ho akanya gato
Kwihorera telephone ho akanya gato kugira ngo umuntu agire ngo wari ufite icyo uri gukora cyangwa ko utari uri hafi ya telefone, kandi ntakintu wari uriho.
#3 Kubaza umuntu aho ajyiye ubonye ajyiye muri douche
Buri gihe iyo umuntu agiye muri douche mubaza aho agiye, sinzi ukuntu byagenze ngo abantu bajye bateganya koga bagiye gusa.
#4 Gukora Alarm y’umunota umwe
Cyagihe ushyira ringtone(Sonnerie) y’indirimbo muri alarm, ukabanza gukora indi y’umunota umwe ngo wumve ko iza kuvuga.
#5 Kuryama mu kiringiti(Blanket) uko haba hashyushye kose
Hari abantu turyama mu biringiti uko haba hameze kose, niyo haba hari rya zuba rimena imbwa agahanaga ukaba utagihemukira.
#6 Guceceka kugira ngo abantu bagire ngo uritonda
Hari ukuntu ujya mu birori, kugira ngo abantu batabona ko uvuga cyane ukabanza guceceka ukigira nk’aho utavuga kugira ngo bagire ngo uri serious. Ikinsetsa ni uko birangira wigaragaje.
#7 Gushyira ikintu ujyiye kujyana hafi aho ureba
Iyo uri kwihuta ugashyira akantu kuruhande kugira ngo utaza kukibagirwa ariko bikarangira ukibagiwe n’ubundi. Uba wumva bimeze bite?
#8 Kubara amasaha usigaje kuryama
Inshuro nyinshi iyo wakererewe kuryama, mbere y’uko ujyayo urabanza ukabarira amasaha ku ntoki ngo urebe ko ugifite agahe ko kuryama, kandi nyamara ntako.
#9 Guhura n’umuntu mukananirwa kubisikana
Cyagihe uhura n’umuntu mukabura uko munyuranaho kandi inzira ihari. Iyo ajyiye ruguru nawe ujyayo, yajya hepfo nawe ukajyayo bigasaba ko umwe ahagarara.
#10 Kumva indirimbo imwe
Hari igihe ukunda indirimbo ukumva iri kuba nshyashya buri uko itangiye. Ntugire ngo hari ikibazo, indirimbo nka “Stronger ya Kanye West” nayumvishe iminsi 2 yikurikiranya.
#11 Kugerageza akaboko katari akawe
Urabizi ko iyo uri wenyine hari igihe ufata ikaramu cyangwa ikanya ngo urebe ko washobora kwandika cyangwa se kurya neza bitakugoye. Wari uzi n’ikindi, bigomba kukugora.
#12 Kuba ufite igihe
Ka kantu ukora ku munsi wanyuma kubera ko wahoraga uvuga ngo haracyabura wabaraga ibyumweru mu minsi ukumva iracyari myinshi kugeza ugakoze huti huti kuri deadline.
#13 Umwanya wawe
Kwa kundi mwinjirira muri salle cyangwa mu modoka, ukinjira usenga ngo umwanya wawe ntihagire uwujyamo.
#14 Gukora playlist y’indirimbo
Kwa kundi ukora playlist y’indirimbo zizajya zijyanamo ariko bikarangira uri gukanda next ngo ushyireho iyo ushaka. Muri macye, iyo playlist wayikoreye iki ubundi?
#15 Kureba umwenda uhenze
Twese tugira cya gihe ujya mu isoko kureba umwenda, wasanga uhenze ugakomeza ukawitegereza nk’aho ufite gahunda yo kuwugura kandi uri gushaka inenge iri butume uwanga ukavuga ko utawukunze.
Reka tugarukirize aha uyu munsi. Ni ibintu bingahe ubona ukora muri ibi 15 navuze hejuru?
112 total views, 2 views today


text:
AMASOMO: Pr 9, 1-6; Ps 33; Ep 5, 15-20; Jn 6, 51-58.
Muntu aho ava akagera, ahora ashaka kongera. Ahora ashaka gutunga ibirenze ibyo yari afite none. Ahorana inzara n’inyota byanga bikunda. Abenshi bakora amanya n’ijoro, ku buryo batakimenya gutandukanya n’iminsi, icyumweru cyo nta kikibaho kuri bamwe. Nyamara ikigaragara, ni uko nta muntu n’umwe urigera avuga ati ‘ibyo nashakaga byose ndabibonye ngiye kwicara nduhuke’
. Ahubwo uko Muntu agenda atunga byinshi ni nako inyota yabyo irushaho kwiyongera. Kugeza uyu munsi ntawe uramenya umubare w’amafaranga menshi ari angahe maze ngo uzajya ayageraho ajye yicara yiruhukire. Iteka Muntu hari inzara n’inyota ahorana. Iteka ahora ashakisha. Kuba n’utunze ibya Mirenge ku Ntenyo nawe akomeza gushaka, ni ikimenyetso ndakuka cy’uko iby’iyi si bihita uko byangana kose bidashobora kuduhaza, ko bidashobora kutumara inzara n’inyota
. Hari numara kubigwaiza ejo bikayoyoka yirebera, bimwe bita ngo ni ukugira inyatsi. Ugura akambaro wumva wemeje, ejo bugacya kavuye kuri mode. Wubaka inzu ubona igezweho, bugacya ukabona yabaye mbi. Imodoka zo sinakubwira. Ushobora kutumara inzara n’inyota ni Yezu ntawundi. Yezu ni we mugati muzima wamanutse mu ijuru, burya ibindi byose ni ingirwamugati.
Mu ivanjili Yezu yabwiye imbaga y’abantu ati “Ni jye mugati muzima wamanutse mu ijuru. Urya uwo mugati azabaho iteka; kandi umugati nzatanga ni umubiri wanjye kugirango isi igire ubugingo”.
Abayahudi bashatse kubyumvisha ubwenge bwabo, ni bwo batangiye kujya impaka ubwabo bati “Ashobora ate kuduha umubiri we ngo uribwe?”. Yezu ni ko kubasubiza ati “Nimutarya umubiri w’Umwana w’umuntu, ntimunywe n’amaraso ye, ntimuzagira ubugingo muri mwe. N’aho urya umubiri wanjye, akanywa amaraso yanjye agira ubugingo bw’iteka, kandi nzamuzura ku munsi w’imperuka. Kuko umubiri wanjye ari ikiribwa koko, n’amaraso yanjye akaba ikinyobwa koko”.
Bavandimwe, ya nzara n’inyota tudashobora kumarwa na bijya dushakisha amanywa n’ijoro, ni Yezu wenyine ushobora kuyitumara
. Uwahuye na Yezu ku buryo bwuzuye nta rari ry’ibintu yongera kugira, amuha kunyurwa na duke afite. Twebwe ikibazo tugira ni nk’icy’Abayahudi. Twibwirako dushobora kumvisha ubwenge bwacu ibintu byose, bityo ibyo tutumvise tukibwirako bidashoboka. Umutwe wa muntu ni muto cyane ku buryo Imana yaremye ijuru n’isi idashobora kuwukwiramo. Ukwemera kujye kuturangiriza ibinanirwa n’ubujiji bwacu. Yezu ni we bwa buhanga bwubatse inzu, bubaga amatungo, butegura divayi, butunganya ameza, maze bujya mu mpinga y’umusozi burangurura ijwi buti “ushaka kujijuka nanyure hano!”
Impamvu Yezu ariwe wenyine utumara inzara n’inyota, ni uko atwiha wese. Ntatwiha by’igicagate. Burya umuntu agizwe n’umubiri n’amaraso gusa
Psychosocial History cialis online Risk • History of recent MI or.
. Umuntu iyo umwambuye umubiri n’amaraso bye, ntagisigara. Umuntu wabiguhaye byose icyarimwe, burya nta handi aba agukinze. N’aho iby’iyi si bihita, iteka tubihabwa bicagase, kuko na wa wundi uduhaye nawe aba agomba gusigarana ibimubeshaho. Rero Yezu ntacyo yigeze ashaka gusigarana, yatwihaye wese.
Bavandimwe, natwe Yezu buri munsi adutumira ku meza ye. Adutumira ku meza y’ijambo rye no ku meza y’igitambo cy’ukaristiya. Nta soko ribaho kuri ino Si ya Rurema uzaguriramo umugati wamanutse mu ijuru, yewe n’ubwo uzatanga ibiguze isi yose. Aho uzawusanga nta handi ni mu gitambo cy’Ukaristiya. Ni mu misa. None jyewe, wowe, misa ifite uwuhe mwanya mu buzima bwanjye, bwawe ? nk’uko nigeze kubivuga, kwa kino gihe, kuri benshi icyumweru nta cyo kikivuze. Kuri bamwe icyumweru ni umunsi w’ikiruhuko gusa, ni umunsi wo gukora sport, ni umunsi wo gusurana gusa, nkaho iminsi itandatu y’icyumweru yabaye mike. Igihe cyose tuzaba tugifata icyumweru kuri ubwo buryo tuzaba twivutsa amahirwe akomeye. Tuzaba duhunga wa wundi wenyine utumara inzara n’inyota twihoranira.
Pawulo mutagatifu niwe babwiye Abanyefezi ati « Nimwitondere imibereho yanyu, ntimube abapfayongo ahubwo mube abantu bashyira mu gaciro, bakoresha neza igihe barimo ». Bavandimwe, uwareba umwanya duha Misa kwa kino gihe, akareba uko dufata icyumweru, yasanga ariya magambo Pawulo mutagatifu yavugaga aritwe ari kubwirwa muri kano kanya. Natwe tubashije gushyira mu gaciro, twagarukira igitambo cy’ukarisitiya, twagarukira icyumweru.
Bavandimwe, byanga bikunda umuntu wahawe Yezu yiteguye, Yezu amuha guhinduka. Uwo muntu byanga bikunda agira imbuto nziza yerera abandi. Uwo muntu ni we, igihe cyose no muri byose, ushobora gushimira Imana ku byo yamuhaye byose. Niwe uba utagifite ya nyota yo guhora arira buri gihe cyose ko Imana yamwibagiwe. Natwe rero nituza guhabwa Yezu, tuze kumusaba atumare ya nzara n’inyota duhorana, maze tuzibanire mu ngoma y’ijuru ubu n’iteka ryose. Amen


text:
BIRASHOBOKA KO TWIZERA BIBILIYA
Ba bigaragambyaga b'ibirangirire batumye ubwato Bounty (Bawunti) bw'Abongereza burohama, amaherezo bo n'abagore babo b'abakavukire baje komokera ku kirwa cya Pitcairn (Pitikeni) kiri mu Majyepfo y'inyanja ya Pasifike. Iryo tsinda ryari rigizwe n'abasare b'Abongereza icyenda, abagabo batandatu bo muri Tahiti n'abagore icumi na bo bo muri Tahiti, hamwe n'umwana w'umukobwa w'imyaka cumi n'itanu. Umwe muri abo basare yaje kumenya uko bakora ibisindisha (alcool), maze ntibyatinze icyo kirwa cyokamwa n'ubusinzi. Imirwano ikomye yaduka ubwo hagati y'abagabo ubwabo ndetse no mu bagore.
Nyuma y'igihe gito, umugabo umwe muri ba bandi bomokeye kuri icyo kirwa, yararusimbutse. Ariko uwo mugabo witwaga Alexandre Simith, aza kugwa kuri Bibliya yari mu gisanduku kimwe mu byari byakuwe mu bwato. Yatangiye kuyisoma no kwigisha abandi ibyari biyanditswemo. Uko yagenzaga atyo, imibereho ye ubwe yarahindutse nyuma n'imibereho y'abari batuye icyo kirwa bose irahinduka.
Abaturage b'icyo kirwa biberaga mu bwigunge batazi ibibera hirya no hino ku isi, kugeza ubwo ubwato bwitwa Topaz bwo muri Leta Zunze Ubumwe z'Amerika bwageraga kuri icyo kirwa mu 1808. Abaje muri ubwo bwato basanze abaturage baho ari abanyambaraga, icyirwa cyabo gifite amajyambere, nta bisindisha biharangwa, nta gereza zihaba, nta n'ubwicanyi buharangwa. Bibiliya yari yarahinduye abatuye icyo kirwa ibakura ibuzimu, Imana ibagira intangarugero hano ku isi nk'uko yifuza ko abatuye isi bose bamera. N'uyu munsi ni ko bikimeze.
Mbese Imana yaba ikivuganira n'abantu bayo mu mpapuro zo muri Bibiliya? Nta shiti iracyavugana na bo. Mu gihe ndimo nandika ibi, ndimo ndareba ku rupapuro rw'ibisubizo twohererejwe n'umwe mu bigishwa bacu bo mu ishuri rya Bibliya. Hepfo ku mpera y'urupapuro yahanditse ikitonderwa, agira ati "Ndi murigereza, ndi no ku rutonde rw'abacirwa urwo gupfa kubera icyaha nakoze. Mbere y'uko niyandikisha muri iri shuri rya Bibiliya, nari narihebye, ariko ubu noneho mfite ibyiringiro, kandi nabonye n'urukundo rushya."
Bibiliya ifite imbaraga zibasha rwose guhindura imibereho y'abantu. Iyo abantu batangiye kuyiga bashyizeho umwete, imibereho yabo ihinduka mu buryo butangaje.
1. UKO IMANA IVUGANIRA NATWE MURI BIBILIYA
Imana Imaze kurema Adamu na Eva, umugabo wa mbere n'umugore wa mbere babayeho ku isi, yavuganye na bo imbona nkubone. Nyuma aho bamariye gucumura, Imana ije kubasura byagenze bite?
"Bumvise imirindi y'Uwiteka Imana igendagenda muri ya ngobyi mu mafu ya ni munsi, wa mugabo n'umugore we bihisha hagati y'ibibabi byo muri iyo ngobyi amaso y'Uwiteka." Itang.3:8.
Icyaha cyarogoye umushyikirano mbona nkubone Imana yagiranaga n'umuntu
None se aho icyaha cyiziye ku isi ni mu buhe buryo Imana yavuganye n'abantu?
"Ni ukuri Uwiteka Imana ntizagira icyo ikora itabanje guhishurira abagaragu bayo b'abahanuzi ibihishwe byayo."--Amosi 3:7.
Ku byerekeye ubuzima n'icyerekezo cyabwo, Imana ntiyadushyize mu gihirahiro. Ibicishije mu bahanuzi -- ni ukuvuga abantu Imana yitoranyirije kugira ngo bayikorere, haba mu mvugo cyangwa mu nyandiko -- Yagaragaje ibisubizo ifitiye ibibazo bikomeye by'ubu buzima.
2. NI NDE WANDITSE BIBILIYA?
Abahanuzi batangaje ubutumwa Imana yabahaye haba mu mvugo cyangwa mu nyandiko, aho bamariye gupfa ibyo banditse birasigara. Ubwo butumwa abahanuzi basize, Imana iyobora abantu barabwegeranya, babukubira mu gitabo twita Bibiliya.
None se ibyo abahanuzi banditse byagirirwa icyizere kingana iki?
"Ariko mubanze kumenya yuko ari nta buhanuzi bwo mu byanditswe bubasha gusobanurwa uko umuntu wese yishakiye, kuko ari nta buhanuzi bwazanywe n'ubushake b'umuntu, ahubwo abantu b'Imana bavugaga ibyavaga ku Mana bashorewe n'Umwuka Wera."--2 Petero 1:20,21.
Abanditse Bibiliya ntibanditse ibyo bishakiraga cyangwa se ibyifuzo byabo, ahubwo igihe cyose Mwuka w'Imana yabateragamo igitekerezo, ni bwo bandikaga. Bibliya rero ni igitabo cy'Imana ubwayo.!
Muri Bibiliya rero Imana itubwira ibiyerekeye, ikanatubwira imigambi ifitiye ikiremwa muntu. Itwereka ibyo Imana yakoze mu gihe cyahise, iduhishurira ibyo ahazaza, ikanatubwira uko amaherezo ingorane zazanywe n'icyaha zizabonerwa igisubizo, n'uko amahoro azasakara ku isi.
None se Bibiliya yose ikubiyemo ubutumwa bwakomotse ku Mana?
"Ibyanditswe Byera byose byahumetswe n'Imana, kandi bigira umumaro wo kwigisha umuntu, no kumwemeza ibyaha bye, no kumutunganya, no kumuhanira gukiranuka: kugira ngo umuntu w'Imana abe ashyitse, afite ibimukwiriye byose, ngo akore imirimo myiza yose."--2 Timoteyo 3:16,17.
Bibiliya ireba abantu cyane kubera ko Bibiliya "yose"
uko yakabaye ari "impumeko y'Imana", ni inyandiko ifite inkomoko ku Mana, ni Igitabo cy'Imana. Uramutse ushatse kumenya icyo ubuzima ari cyo, ujye usoma Ibyanditswe Biziranenge. Gusoma Bibiliya bizahindura ubuzima bwawe. Uko uzarushaho kuyisoma kandi usenga, ni ko uzarushaho kugira amahoro.
Wa Mwuka Muziranenge watumye abahanuzi bandika Bibiliya, azatuma ibyo Bibiliya yigisha, inkuru nziza iyikubiyemo, bigira ingaruka yo guhindura ubuzima bwawe nuramuka uraritse Mwuka ngo mubane mu gihe usoma Bibiliya.
3. UBUMWE BWA BIBILIYA
Urebye, icyo twita Bibiliya ni ikoraniro ry'ibitabo 66. Ibitabo 39 bigize Isezerano rya Kera byatangiye kwandikwa uhereye nko 1450 ukageza hagana 400 Mbere y'ivuka rya Kristo. Ibitabo 27 bigize Isezerano Rishya byo byanditswe hagati y'umwaka wa 50 na 100 Nyuma y'ivuka rya Kristo.
Umuhanuzi Mose yatangiye kwandika ibitabo bitanu bibanza bya Bibiliya mbere y'umwaka 1400 Mbere y'ivuka rya Kristo. Intumwa Yohana yanditse igitabo giheruka cya Bibiliya, ari cyo cy'Ibyahishuwe, mu mwaka wa 95 Nyuma y'ivuka rya Kristo. Mu myaka 1500 iri hagati y'iyandikwa ry'igitabo cya mbere n'igiheruka bya Bibiliya, byibura abanditsi 38 Imana yagiye yitoranyiriza, baranditse. Bamwe bari abantu bikorera ku giti cyabo, abandi ari abashumba, abarobyi, abasirikari, abaganga, abavugabutumwa, abandi ari abami, mbese abantu bo mu nzego z'ubuzima zitandukanye. Ibihe byinshi bagiye babaho mu mico n'intekerezo binyuranye.
Dore igitangaza gihebuje byose: Ibyo bitabo 66 bigize Bibiliya, bifite ibice 1189, bikagira n'imirongo 31173, iyo ibyo byose ubihurije hamwe, usanga ubutumwa bubikubiyemo bifite ubumwe butagira amakemwa.
Tuvuge ko iwawe haje umuntu agakomanga, ukamukingurira, yamara kwinjira agashyira mu ruganiriro ishusho igaragara ko itabaje neza, yamara kuyihatereka agasohoka nta cyo akubwiye. Nyuma ye hagakurikiraho abandi bashyitsi 40, umwe umwe akagenda ashyira akantu kabaje mu mwanya kagenewe kuri ya shusho.
Uheruka yasohoka amaze gushyira akantu mu mwanya wako kagenewe, wajya kubona ukabona noneho ufite ishusho y'agatangaza. Noneho ukaza no kumenya ko bababaji batigeze babonana kandi bakomoka mu bihugu bitandukanye. Bamwe bakomoka muri Amerika y'epfo, abandi mu Bushinwa, mu Burusiya, muri Afurika no mu yindi migabane y'isi. Umwanzuro wafata ni uwuhe? Wavuga ko habayeho umuntu wakoze igishushyanyo mbonera cy'iryo shusho, kandi akagenda yoherereza buri mubaji amabwiriza asobanutse ya buri mugabana wayo azabaza n'ingero zawo.
Bibiliya yose uko yakabaye itangaza ubutumwa buhurije hamwe, nk'uko yashusho ibaje yari ihurije hamwe idafite amakemwa. Ubwenge bwatekereje Bibiliya ni bumwe, ni ubwenge bw'Imana. Ubumwe bugaragara muri Bibiliya ni ikimenyetso cy'uko nubwo abantu banditse ibiyikubiyemo, babaga babihishuriwe n'Imana.
4. USHOBORA KWIZERA BIBLIYA
(1) Uko Bibiliya yagiye izigamwa biratangaje. Inyandiko zayo za kera zagiye zandukurwa hakoreshejwe intoki - ubwo ni kera cyane mbere y'uko imashini zicapa zibaho. Abazobereye mu kwandukura Bibiliya bakoraga amakopi bandukuye ku nyandiko mwimerere maze bakayakwiragiza mu bantu. Bene ayo makopi y'izo nyandiko cyangwa se udupande twazo n'ubu biracyariho.
Inyandiko z'Isezerano rya Kera zishobora kuba zaranditswe hagati y'imyaka 150-200 mbere y'ivuka rya Kristo, mu 1947 zabonetse hafi y'Inyanja Ipfuye. Biratangaje cyane kubona imizingo y'izo nyandiko imaze imyaka 2000 irimo ukuri guhwanye n'uko dusanga muri Bibiliya icapwa muri iki gihe. Iki ni ikimenyetso gikomeye cy'uko ijambo ry'Imana ari iryo kwiringirwa.
Intumwa zo bwa mbere zanditse Isezerano Rishya ari inzandiko zabaga zandikira amatorero y'Abakristo yashinzwe nyuma y'urupfu n'izuka bya Kristo. Inyandiko zisaga 4500 ziriho isezerano Rishya ryose cyangwa se umugabane waryo usanga bimuritswe mu mazu. Ndangamurage no mu mazu asomerwamo akomeye by'i Burayi no muri amerika. zimwe muri izo nyandiko ni izo mu kinyejana cya kabiri. Iyo ufashe izo nyandiko za kera ukazigereranya na Bibiliya icapwa muri iki gihe, dusanga rwose ko Isezerano Rishya na ryo ritigeze rihinduka kuva ryandikwa mbere na mbere.
Muri iki gihe Bibiliya cyangwa se imigabane imwe yayo, byasobanuwe mu ndimi zisaga 2060. Ni cyo gitabo kigurwa cyane ku isi. Miliyoni zisaga 150 za Bibiliya hamwe n'indi migabane yayo bigurishwa buri mwaka.
(2) Amateka yo muri Bibiliya araboneye bitangaje. Ibyo abashakashatsi bacukura mu butaka bavumbuye byahamije ku buryo budasubirwaho ukuntu ibyo Bibiliya ivuga bitagira amakemwa. Abahanga mu by'amateka bavumbuye inyandiko zanditse ku bisate by'ibumba, bavumbura n'amashusho akoze mu mabuye, byatumye amazina, ahantu n'ibintu byabonekaga muri Bibiliya gusa birushaho gusobanuka.
Urugero, mu Itangiriro 11:31 havuga ko Aburahamu n'umuryango we "bava muri Uri y'Abakaludaya... bajya mu gihugu cy'i Kanani." Kubera ko Bibiliya ari yo yonyine yavugaga Uri, abahanga benshi bavugaga ko nta mugi nk'uwo wigeze ubaho. Nyuma abashakashatsi bacukura mu butaka baje kuvumbura umunara w'urusengero mu majyepfo ya Iraki. Ku ntango y'uwo munara bahavumbuye inyandiko yanditse ku gisate cy'ibumba cyanditse mu nyandiko yitwa kiniyiforume, kuri iyo nyandiko hariho izina rya Uri. Ibyagiye bivumburwa nyuma, byagaragaje ko Uri yari umugi ukomeye wateye imbere mu majyambere. Ibiranga uwo mugi byari byaribagiranye, Bibiliya yonyine ni yo yazigamye izina ryawo - kugeza ubwo abacukuzi bahamya ko ari ry'ukuri. Bityo Uri ni rumwe mu ngero nyinshi zatanzwe n'abacukuzi zihamya ko ibyo Bibiliya ivuga ari ukuri.
(3) Ibyo Bibiliya yari yaravuze ko bizabaho nyuma bikabaho na byo bigaragaza ko ushobora kwiringira Bibiliya. Mu Byanditswe harimo ibintu byari byarahanuwe ko bizabaho none ubu ibyo bintu bikaba biriho bishyika tubireba. Ibyo byari byarahanuwe tuzabireba mu byigisho biri imbere.
5. UBURYO WASOBANUKIRWA BIBILIYA
Uko usesengura Ijambo ry'Imana, aya mahame nshingiro ujye uyazirikana:
(1) Ujye wiga Bibiliya ufite umutima wuje gusenga. Iyo wiga Bibiliya ufite umutima n'ubwenge byakinguwe n'isengesho,icyo cyigisho gihinduka umushyikirano umuntu agirana ku giti cye na Yesu (Yohana 16:13-14).
(2) Ujya usoma Bibiliya buri munsi. Kwiga Bibiliya buri munsi ni urufunguzo rukingurira imbaraga ituzamo, ni umubonano tugirana n'ubwenge bw'Imana (Abaroma 1:16).
(3) Igihe usoma Bibiliya, ujye ureka abe ari yo yivugira. Ujye wibaza uti "Uwanditse Bibiliya yashakaga kuvuga iki?" Iyo dusobanukiwe n'icyo isomo risobanura, tugerageza kureba icyo ritwigisha muri iki gihe cyacu.
(4) Ujye wiga Bibiliya ingingo ku ngingo. Ibyanditswe muri Bibiliya ubigereranye n'ibindi biyanditsemo ahandi. Ubu buryo Yesu yarabukoresheje agira ngo agaragarize abantu ko ari we Mesiya:
"Atangirira kuri Mose no ku bahanuzi bose, abasobanurira mu byanditswe byose ibyanditswe kuri we."--Luka 24:27.
Ibyo Bibiliya ivuga byose ku ngingo iyi n'iyi, iyo tubishyize hamwe, tuba dufite icyerekezo kitabogamye.
(5) Ujye wiga Bibiliya kugira ngo uronke imbaraga yatuma ubaho wizihiye Kristo. Ijambo ry'Imana rivugwa mu Baheburayo 4:12 ko ari inkota ityaye. Rirenze kure kuba ari amagambo yanditse ku rupapuro gusa; ni intwaro nzima dufite mu ntoki zacu turwanisha duhashya ibidushuka ngo dukore ibyaha.
(6)Ujye utega matwi igihe Imana ivuganira nawe mu Ijambo ryayo. Umuntu nashaka kumenya ukuri kwa Bibiliya ku ngingo iyi n'iyi, aba agomba kwemera gukurikiza icyo yigisha (Yohana 17:7), aho kwemera icyo abantu bibwira, cyangwa se icyo inyigisho z'amatorero amwe zishyigikira.
6. BIBILIYA IBASHA GUHINDURA IMIBEREHO YAWE
"Guhishurirwa amagambo yawe kuzana umucyo, guha abaswa ubwenge."--Zaburi 119:130.
Kwiga Bibiliya bizashimangira ugusobanukirwa kwawe, biguhe imbaraga zo gutsinda ingeso mbi, kandi bigushoboze gukura mu by'umubiri, ubwenge, imbonezamutima, no mu bya mwuka.
Bibiliya ivugana n'umutima. Ivuga ku biba ku bantu: ivuka, urukundo, ishyingiranwa, ababyeyi, ivuga no ku rupfu. Ivura ibikomere byimbitse muri kamere muntu, ari byo icyaha n'ubuhanya gitera.
Ijambo ry'Imana si igitabo cy'ubwoko bumwe, cy'igihe cyimwe, cy'igihugu kimwe, cyangwa cy'umuco umwe. Nubwo cyandikiwe mu Burasirazuba, kinogeye rwose abagabo n'abagore bo mu Burengerazuba. Gifite icyicaro mu ngo z'aboroheje kimwe no mu bitabashwa by'abakungu. Abana bakunda ibitekerezo byiza bikirimo. Intwari zikibonekamo zituma urubyiruko rwifuza kumera nkazo. Abarwayi, abari mu bwigunge ndetse n'abageze mu za bukuru bakibonyemo ihumure n'ibyiringiro by'ubuzima burushaho kuba bwiza.
Kubera ko Imana ikorera muri Bibiliya, bituma Bibiliya igira imbaraga ikomeye cyane. Imenagura ndetse n'abafite imitima yanga igishyikamuntu, ikaboroshya, ikabuzuza urukundo. Ibihe byinshi Bibiliya yagiye ihindura abicanyi n'abanywi b'urumogi bagahinduka ababwiriza b'ijambo ry'Imana b'abanyamwete. Bibiliya yagiye yarura abantu babaga bagiye kwiyahura, ikabaha intangiriro nshya y'ubuzima bufite ibyiringiro. Bibiliya izura urukundo mu bantu basanzwe ari abanzi. Ituma umwibone yicisha bugufi, n'umunyabugugu akaba umunyabuntu. Bibiliya itwongera imbara igihe twacitse intege, iradukomeza iyo twihebye; iraduhumuriza iyo dushavuye; iratuyobora iyo dushidikanya; itugaruramo ubuyanja iyo dutentebutse. Itwereka uko dukwiye kubaho dufite ubutwari n'uko dukwiye gupfa tudafite ubwoba.
Bibiliya ari cyo gitabo cy'Imana, ibasha guhindura ubuzima bwawe. Ibyo uzarushaho kubibona uko uzakomeza kwiga ibyigisho bya GENZURA.
Kuki Bibiliya yatwandikiwe? Yesu araduha igisubizo.
"Ariko ibi byandikiwe kugira ngo mwizere yuko Yesu ari Kristo Umwana w'Imana; kandi ngo nimwizera, muherwe ubugingo mu izina rye."--Yohana 20:31.
Impamvu ikomeye cyane ituma tugomba kwimenyereza Ibyanditswe Biziranenge, ni uko birimo ibintu byinshi bigaragaza ishusho ya Yesu, kandi bikatwizeza rwose ubugingo buhoraho. Uko twitegereza Yesu muri Bibiliya yose, turahinduka tukarushaho gusa na we. Ni kuki se utatangira uyu munsi kwibonera imbaraga y'Ijambo ry'Imana ishobora kuguhindura ukarushaho kumera nka Yesu?


text:
MINEDUC IJAMBO RYA MINISITIRI W’INTEBE DR. NGIRENTE EDOUARD MU BIRORI BY’UMUNSI MPUZAMAHANGA W’UMWARIMU.
Mwaramutse mwese,
- Nari ngiye gutangira nk’uko tujya dutangira discours, tuvuga Ba
nyakubahwa bateraniye hano, ariko nafashe akanya ko kureba
no kubaza abo twicaranye hano nsanga nabo ndetse n’abandi
batumirwa bose nta utarigeza aca mu mwuga w’ubwarimu.
Nasanze bose barigishije.
- Narebye rwose uhereye ku ruhande ukagera ku rundi,
uwahaguruka ukavuga ko atigishije ubanza yaba atubeshye,
nabonye bose barigishije.
- Ibyo rero birampa uburenganzira bwo kuvuga ngo ba
Nyakubahwa barimu muteraniye hano.
- Ubwo rero uyu munsi, mwarimu yubahwe, kandi dusanzwe
n’ubundi tumwubaha.
- Nkaba rero ngira ngo ba Nyakubahwa barimu muteraniye hano,
nanjye ndimo kuko nanjye narigishije, nanjye nabaye
umwarimu, nongere mbasuhuze, kandi mbaramutse mu izina
rya Nyakubahwa Perezida wa Repubulika. Yari yifuje kubana
namwe uyu munsi, ariko kubera impamvu z’akazi kenshi n’izindi
gahunda nyinshi afite, ntabwo yashoboye kuza ansaba
kumuhagararira muri uyu muhango.
- Ariko nkaba nagira ngo mbabwire ko ubutumwa bwe buri mu
ijambo rimwe gusa ni uko Guverinoma y’u Rwanda ishyigikiye
byimazeyo umwuga mukora.
- Akaba ari yo mpamvu dukomeza kubita abarezi n’ababyeyi mu
Gihugu cy’u Rwanda, mukomereze aho.
- Umunsi mpuzamahanga w’Umwarimu, ni umwanya mwiza wo
kongera gushimira uruhare rukomeye umwarimu agira mu
iterambere ry’Igihugu muri rusange, ari mu bijyanye n’inzego
zose dukoreramo kuva mu nganda, ubuhinzi, ubworozi, akazi ka
Leta n’ibindi, uyu ni umunsi twibukaho ibyo byose kuko
byaturutse kuri mwarimu.
- Ibyo dukora mu myuga yose turimo ni uko dufite umuntu
wabitwigishije, yaba ari mu ishuri risanzwe cyangwa se
yaranakwigishije isaha imwe cyangwa abiri, ariko ibyo dukora
dufite umuntu wabitwigishije.
- By’umwihariko rero, nka Guverinoma y’u Rwanda, turashima
cyane akazi keza mukora ndetse n’umusanzu wanyu mu guha
abana bacu uburere bukwiye ndetse n’uburezi bufite ireme.
- Aha icyo dusaba mwarimu kandi namwe murabizi,
tubiziranyeho, hari ugutanga uburezi burimo sciences zose
zigwa twigisha, ariko hari no gutanga uburere butuma umwana
w’Umunyarwanda akurana uburere bwiza discipline, imyitwarire
ituma tuba abo turi bo, tugakorera Igihugu cyacu.
- Uko rero twicaye hano iyo ni yo ntego iduhuje twese, ni ukuba
mwarimu utegura Umunyarwanda w’ejo hazaza, nawe uzaba ari
umurezi w’abandi Banyarwanda b’igihe kiri imbere.
- Urwo ruhererekane rw’uburere n’uburezi ruturuka kuri
mwarimu afatanyije n’umuryango wa buri mwana aturukamo ni
rwo rutuma Igihugu cyacu kigira ejo heza nk’uko tubyifuza muri
iki gihe.
- Nk’uko mubizi, Guverinoma y’u Rwanda ifite intego yo kugira
ubukungu bushingiye ku bumenyi (Knowledge Based Economy).
Ibyo rero nabyo bijyana n’uko abana bacu tubikesha mwarimu,
baba bigishijwe neza.
- Iyi ntego kandi kugira tubashe kuyigeraho, abarimu bagomba
gukomeza kubigiramo uruhare rugaragara. Birumvika ko
mwarimu atari uwo gutanga uburezi gusa ahubwo atanga
n’uburere bujyana ku myitwarire myiza iranga Umunyarwanda
aho agiye gukora hose.
- Akaba kandi ari muri urwo rwego nongeye gusaba abarimu
n’abarezi bose kurangwa n’imyitwarire myiza kugira ngo mubere
urugero rwiza abanyeshuri mwigisha ariko na société aho
munyura.
- Nk’uko tubizi, aho tunyura twese nk’abarimu abandi
Banyarwanda batureberaho, iyo mwarimu yitwara neza n’aho
anyura bitwara neza, bavuga bati mwarimu yanyuze aha, ariko
iyo yitwaye nabi nabyo bitanga isura mbi.
- Guverinoma y’u Rwanda yifuza ko abarimu tutigisha gusa
ahubwo n’aho turi yaba ari umunsi w’akazi cyangwa atari
uw’akazi, twitwara neza tukaba intangarugero muri communities
aho duherereye. Ibyo rero tubiziranyeho ariko nagiraga ngo
twongere tubishimangire nka Guverinoma.
- Umwarimu akwiye kuba intangarugero aho ari hose, akarangwa
n’ikinyabupfura ndetse n’isuku igomba kuturanga twese
nk’Abanyarwanda, ariko ihereye kuri mwarimu ikagera no ku
bana turera.
- Igihugu, ababyeyi n’umuryango nyarwanda muri rusange
tubatezeho kugira uruhare rukomeye mu gutoza abana bacu iyo
mico yose myiza iranga Umunyarwanda.
- Ntabwo ntinda kuri gahunda dufite mu burezi kuko tuzifatanya
namwe abarimu murazizi. Inyinshi zamaze kwibutswa ari mu
ijambo Minisitiri w’Uburezi yavuze ndetse no mu kiganiro
Minister of State amaze gutanga, yabisuyemo byose.
- Akaba yatwibutsaga ko ibyinshi ari mwe mubikora umunsi ku
wundi, ari abarimu bateraniye hano, ari abayobozi b’ibigo, icyo
yakoze rero ni ukutwibutsa inshingano zacu nk’abarimu no
kutwibutsa ibyaba bidakora neza. Nkaba nagiraga ngo mbasabe
ko izo gahunda tugomba kuzubahiriza neza uko bikwiye.
- Turaboneraho kandi gusaba ababyeyi bohereza abana ku
mashuri, ntabwo ari ukuboherereza mwarimu gusa, ahubwo
natwe nk’ababyeyi dusabwa gufasha mwarimu kuturerera,
gufasha mwarimu kurerera Igihugu.
- Murabizi kandi ko ubumenyi bugenda buhinduka kandi kwiga
nabyo ni uguhozaho. Ni muri urwo rwego namwe nk’abashinzwe
gutanga ubumenyi tubasaba guhora mwihugura kandi
murabikora. Amahugurwa y’abarimu ahoraho kandi
turayashyigikiye cyane.
- Turabasaba gukomeza kwiyungura ubumenyi mu
ikoranabuhanga kuko rifite akamaro gakomeye mu myigishirize.
- Ikindi mukwiye kongeramo imbaraga ni ukwihugura cyane mu
rurimi rw’Icyongereza kuko arirwo dukoresha twigisha.
- Turagira ngo tubwire abarimu ko Ururimi rw’Icyongereza, ari
igikoresho kidufasha gutanga ubumenyi dufite muri iki gihe mu
bana b’Abanyarwanda. Isomo ryose twigisha muri iki gihe,
ryigishwa mu Cyongereza, bisobanuye ko amahugurwa
muhabwa mu rurimi rw’Icyongereza muyafate nk’amahugurwa
y’ingirakamaro azabafasha kuramba mu kazi ndetse no
kugakora neza.
- Icyo nkaba ngira ngo nongere ngisobanure ko amahugurwa
muhabwa mu Cyongereza, rwose muyafate nk’ikintu gikomeye
kibafasha kurangiza neza inshingano zanyu uko mubisabwa.
- Ibi byose rero Guverinoma irabizeza ko izakomeza
kubibafashamo nk’uko bisanzwe kugira ngo bikorwe
bitabangamiye akazi kanyu ka buri munsi.
- Kugira ngo murusheho koroherwa mu kazi kanyu, turabizeza ko
Guverinoma izakomeza gushaka no gushyira mu myanya
abarimu bashoboye kandi bafite ubwitange. Ibi bizagira uruhare
mu kugabanya umubare w’abanyeshuri bigishwa n’umwarimu
umwe.
- Turabizi ko mu gihe gishize abarimu mwarananirwaga cyane
kubera ko twari dufite ibyo twita ubucucike, ugasanga
umwarimu umwe arigisha abana bageze ku 100, ariko nyuma ya
gahunda Guverinoma y’u Rwanda yashyizemo imbaraga yo
kubaka amashuri (School construction) yarangiye muri aya mezi
abiri ashize, umubare w’abanyeshuri bigishwa na mwarimu
umwe waragabanutse.
- Kuri ubu ndetse uwo mubare uri hagati ya 45 na 50. Bivuze ko
ubu mwarimu afite abanyeshuri ashobora kwigisha
akanabakurikirana. Turabasaba rero ko ibyo namwe
mwabiheraho kugira ngo mukore umwuga neza kuko Leta
yatekereje ku mvune mwagira mbere.
- Ikindi mukwiye kwibanda cyane cyane ku guhanga ibishya
(Innovation) ndetse no gukora ubushakashatsi bukemura
ibibazo by’Abanyarwanda ndetse n’iby’Isi.
- Ubundi abashakashatsi abenshi bava mu bwarimu, aho twagiye
dusura amashuri ya za TTC hari aho wasanga abarimu ubwabo
barihimbiye imfashanyagisho zaba zidahagije bakazikorera mu
bikoresho byo mu Rwanda. ibyo turabishima cyane kuba
mwarimu yakoresha ibitabo yahawe ariko akaba yanongera
ubuhanga bwe mu guhanga imfashanyigisho.
- Ndagira ngo nsabe kandi abarezi bateraniye hano kurushaho
kugira uruhare rugaragara mu ishyirwa mu bikorwa rya
gahunda zinyuranye zigamije guteza imbere uburezi. Izo
gahunda zavuzwe ariko reka nibutse zimwe muri zo.
- Twese tuzi uruhare imirire y’umwana igira mu mikurire ye,
ntagwingire, ntarware bwaki, ariko n’uruhare bigira mu kwiga
neza. Umwana wariye neza yiga neza. Niyo mpamvu Guverinoma
y’u Rwanda yashyizeho gahunda yo kugaburira abana bose ku
mashuri. Kuva mu mashuri abanza kugeza no mu yisumbuye.
- Iyo gahunda nagira ngo nsabe abayobozi b’ibigo bateraniye hano
n’abarimu babafasha kuyishyira mu bikorwa ku buryo
bw’intangarugero muyizi ku izina rya School Feeding Program.
Mureke tuyishyire mu bikorwa dufatanyije neza, kugira ngo
abana bacu barye ku ishuri, barye neza noneho bige neza.
- Muri iyo gahunda Leta yashyizemo amafaranga ahagije atuma
buri kigo kigira aho gitegurira amafunguro y’abanyeshuri kandi
kikagaburira abana bacyo bakigaho bose.
- Nkabo nongeye kubwira abayobozi b’ibigo ko musabwa
kubahiriza iyi gahunda mu buryo butarimo ikosa na rimwe.
Abayobozi b’ibigo bari aha ndibaza ko tubyumvikanaho.
- Ikindi kizakomeza ni gahunda yo kugenda dusana amashuri
kugira ngo ari ugusana ashaje no kongera umubare w’ahari,
kugira ngo bwa bucucike dukomeze kubugabanya byorohere
mwarimu kwigisha. Iyo ni gahunda twese uko turi aha
dukomeza kugiramo uruhare.
- Ikindi gisabwa abayobozi b’ibigo n’abarimu akenshi babafasha
ni imicungire myiza y’umutungo w’ishuri no kuwufata neza.
Ibitabo by’ishuri muhabwa nk’imfashanyigisho mureke tubifate
neza, bibikwe neza kugira ngo bifashe abanyeshuri bari mu
ishuri uyu munsi n’abazaba baririmo ejo.
- Hanyuma ikindi, za computers ku mashuri ze kwibwa,
umutungo w’ishuri, capitation grant muhabwa yo kubafasha mu
micungire y’ikigo, nawo ucungwe neza. Uko Leta igenda yohereza
amafaranga mu Turere, mu mashuri, mudufashe kugira ngo
acungwe neza.
- Twe kuba abayobozi b’ibigo bazahanwa kubera kubacunze nabi
uwo mutungo, ahubwo tuzabe abayobozi b’ibigo umwaka
tuzahurira hano dushimwa ko twacunze neza umutungo
dushinzwe n’abakozi dushinzwe.
- Ndagira ngo rero nongere nshimira ba Nyakubahwa barimu
bateraniye hano, twese uko turi hano dukomeze twihe
inshingano yo gukora akazi kacu neza ariko nongera
kubisubiramo ko Leta y’u Rwanda ibashyigikiye, ishyigikiye
umwuga mukora ndetse tuwufata nk’umwuga wa mbere utegura
imibereho y’ejo hazaza.
- Ubufasha buhabwa abana biga mu bigo nderabarezi (TTCs),
bugamije kugira ngo muri ayo mashuri hajyemo abana
bashoboye kandi boroherwe, be kwiga ku kiguzi gihenze kugira
ngo tugire abarimu beza b’ejo haza.
- Ibyo rero nagira ngo nongere nkangurire abana, abayobozi
n’abarezi bigisha muri ayo mashuri kugira ngo dukomeze
tuyigishe neza dutegura abarimu b’ejo hazaza.
- Ibyo byose bigamije gutegura mwarimu mwiza w’amashuri
abanza, uw’amashuri yisumbuye ndetse na mwarimu wa
kaminuza.
- Nkaba rero ntatinze nagira ngo nongere mbashimire, mbabwira
ko Guverinoma y’u Rwanda ibashyigikiye, ishyigikiye umwuga
mukora, mbifuriza umunsi mwiza wa mwarimu ariko nabifuriza
kugira umwaka mwiza w’amashuri kuko nibwo tukiwutangira.
- Nkaba nifuza kugira ngo mbabwire ko uyu mwaka w’amashuri,
twifuza ko uba umwaka w’intangarugero hanyuma mu mpera
z’umwaka ni ukuvuga mu kwezi kwa gatandatu k’umwaka utaha
tuzagire bya bindi twita learning outcomes byiza abana babe
batsinze bafite amanita meza kubera ko bazaba barigishijwe
neza.
- Murakoze cyane mukomeze kugira umunsi mwiza
Murakoze.


text:
Kuva ku cyumweru tariki 27 Gicurasi kuzagera ku wa gatatu tariki 30 Gicurasi 2018, kuri Centre Diocésain de Pastorale “Incuti” ya Diyosezi ya Cyangugu habereye amahugurwa afite insanganyamatsiko “Kubaka umuco w’ubuzima mu Rwanda”. Ayo mahugurwa yateguwe n’umuryango mpuzamahanga uharanira kubungabunga agaciro k’ubuzima bwa muntu, “Human Life International”. Yitabiriwe na bamwe mu bashinzwe “Gahunda y’Ubusugire bw’Ingo” mu maparuwasi agize Diyosezi ya Cyangugu ndetse n’abahagarariye andi madiyosezi yo mu Rwanda
The International Index of Erectile Function (IIEF) was developed as a brief, reliable and validated measure of male sexual function, which contains 15 questions allocated to one of five domains of sexual function (erectile function, orgasmic function, sexual desire, intercourse and overall satisfaction); each question could be answered on a 5 or 6-point scale.prior to or along with direct therapies as a key to treating cialis.
. Ni amahugurwa yatanzwe n’umunyatanzaniya Bwana Emil HAGAMU uhagarariye uwo muryango mu karere k’Uburasirazuba bwa Afrika
psychosexual therapy or marital therapy) for individualsOver 70 in vitro and in vivo pharmacodynamic studies have been conducted to demonstrate the selectivity and potency of sildenafil and its main circulating metabolite in animals. buy cialis usa.
.
Abitabiriye amahugurwa bahuguwe ku gaciro ntavogerwa k’ubuzima bwa muntu nk’impano y’Imana, igomba kwakirwa, kurengerwa no gusigasigarwa kuva ku isamwa kugera ku rupfu rusanzwe rw’umuntu
. Bahuguwe kandi ku isano ihuza ubuzima, ugushyingirwa n’umuryango, aho bibukijwe ko ugushyingirwa guha abashakanye kuba abafasha b’Imana mu gikorwa cyo gutanga ubuzima bwa muntu; naho umuryango ukaba uhamagariwe kuba “igicumbi cy’ubuzima”, ni ukuvuga aho ubuzima bwakirirwa kandi bugahimbazwa nk’Inkuru Nziza, bukarindwa kandi bugasigasirwa ku bagize umuryango bose
.
Abitabiriye aya mahugurwa kandi baganirijwe ku ngaruka z’uburyo bw’ubuhangano bwo kuringaniza urubyaro, bukoresha imiti cyangwa ibikoresho bibuza gusama inda, uburyo bwo gukuramo inda cyangwa gufunga ibyara burundu ndetse no ku bindi bibangamira ubuzima n’umuryango muri iki gihe, nko gukoresha ikoranabuhanga hagamijwe kwibaruka, ubutinganyi, guhuta abarwayi cyangwa abageze mu za bukuru ndetse na gahunda z’uburezi zo kwigisha abantu bose iby’ubuzima bw’imyororokere hatitawe ku kigero cy’imyaka yabo. Ahereye kuri izo ngaruka, uwatanze amahugurwa yashishikarije abayitabiriye kurushaho kumenya inyigisho ya Kiliziya ku bubi bw’ubwo buryo kugira ngo bashobore kumenya uko bafasha ababagana babatoza gukoresha uburyo bwa kamere bwo guteganya imbyaro, kuko ari bwo buryo bwonyine buhuje n’ukwemera kwa gikristu kandi ntibugire ingaruka ku buzima bwa muntu.


text:
Imashini yipimisha nimpanuka yo kugabanura imashini irashobora kugabanwa mukiganza cyintoki no kwipimisha kwipimisha, kwipimisha byikora byikora hamwe no gupima compression hamwe na microcomputer igenzura impagarara zipima hamwe na compression ikurikije uburyo ikora.
Imashini yipimisha impagarike hamwe na compression ikorwa ikurikije ibisabwa bya tekiniki byagenwe na mashini yigihugu yo gupima impagarara.Intego yacyo nyamukuru ni ugukora ibizamini byimbaraga no gusesengura imbaraga zingutu, igitutu, kwimuka, gukomera kwamasoko yuzuye neza nkamasoko yagutse, amasoko yo kwikuramo, amasoko ya disiki, amasoko yiminara, amasoko yamababi, amasoko, amasoko hamwe, amasoko ya gaz, amasoko yububiko, amasoko adasanzwe, nibindi.
Witondere ibintu bikurikira mugihe ukoresheje imashini yipimisha impeshyi:
1. Gusimbuza ibyuma bisobanutse ni ibikoresho bya optique, ubukanishi, ibikoresho byo gupima amashanyarazi, nyamuneka ntugasenye cyangwa ngo ubigireho ingaruka.
2. Ububiko bwimbere bushobora kubika ingero 40 zamakuru.Niba iyi mibare irenze, izatwikirwa kuva 1 mu buryo bwikora.Niba ukeneye kubika ibyo ugomba gutwikirwa, nyamuneka koresha buto "Ikibazo / Icapa" kugirango wandike ibirimo.
3. Mugihe imashini yipimisha ifite amajwi adasanzwe mugihe ikora, nyamuneka uhagarare ako kanya hanyuma urebe igice cyo gusiga.
4. Nyuma yo gukoresha imashini yipimisha, nyamuneka shyiramo igifuniko kugirango wirinde umukungugu kugwa mumashini.
5. Kugirango urinde umutekano wawe, imashini yipimisha igomba kuba ihagaze neza.
6. Igihe cyemewe cyimashini yipimisha imashini yerekana agaciro kagenzuwe mugihe gisanzwe gikoreshwa ni umwaka.
7. Mugihe imashini yipimisha yimvura ikora, cyane cyane iyo ipakurura, nyamuneka ntukayireke gitunguranye, kugirango idatanga umusaruro ukaze kandi bigira ingaruka kumashini yipimisha.
8. Nyamuneka nyamuneka usuke amavuta yo kwisiga mumashini yo gupimisha na buri gikombe cyamavuta yo gutera.
Igihe cyo kohereza: Ugushyingo-25-2021


text:
Abagize umuryango nyarwanda uharanira uburenganzira bw’abafite ubumuga bwo kutabona, n’abayobozi b’ibigo by’amashuri abanza n’ayisumbuye barasaba Ikigo cy’Igihugu cy’Uburezi, (REB), kuvugurura integanyanyisho yo mu nyandiko ya burayi (braille) ikoreshwa n’abafite ubumuga bwo kutabona, igashyirwa mu rurimi rumwe amashuri yose ahuriraho mu kwigisha abana bafite ubumuga bwo kutabona.
Ibyo barabivugira kuko hari amashuri ahabwa integanyanyisho yo kwigishiririzamo abo bana yo mu nyandiko ya Braille, igizwe n’ibimenyetso biri mu rurimi rw’igifaransa, nyamara ikizami bose bahuriraho cya Leta gitegurwa mu rurimi rw’icyongereza.
Gikwerere Hope umuyobozi w’ikigo cy’urwunge rw’amashuri rwa Burema mu Karere ka Nyarugenge gitanga uburezi kuri bose, budaheza n’abana bafite ubumuga butandukanye barimo n’abafite ubumuga bwo kutabona, avuga ko mu nzitizi zikomeye mu burezi budaheza, abana bafite ubumuga bwo kutabona bakunze guhura na zo, harimo no kuba iyo bagiye gukora ibizamini bya Leta hari ubwo baba barize mu bigo byahawe integanyanyisho iri muri ‘‘braille’’, igizwe n’ibimenyetso byanditse mu rurimi rw’igifaransa, nyamara mu gukora ibizamini bya Leta bakabaha ibyateguwe muri ‘‘braille’’ y’ibimenyetso by’icyongereza, bigatuma badatsinda uko bikwiye.
Ati “tugorwa no kubona ururimi tubazwamo mu bizamini bya Leta atari rwo twigishamo abana, imfashanyigisho duhabwa zikoze mu rurimi rw’igifaransa, ariko twese tubazwa mu cyongereza, tukaba dusaba ababishinzwe ko badukorera imfashanyigisho zikoze mu rurimi tubazwamo rw’icyongereza, kuko abana birabagora ni n’imbogamizi”.
Mukeshimana J.M.V umukozi ushinzwe kuyobora ikigo cy’abafite ubumuga bwo kutabona cya Masaka cy’umuryango nyarwanda uharanira uburenganzira bw’abafite ubumuga bwo kutabona (RUB), na we yemeza ko kuba abanyeshuri bafite ubumuga bwo kutabona badafite inyandiko imwe ifite ibimenyetso by’ururimi rumwe bigishwamo, ari inzitizi mu burezi bwabo.
Ndayisaba Apolinaire umukozi ushinzwe ishami ry’uburezi budaheza muri REB, avuga ko mu rwego rwo gukemura icyo kibazo, Minisiteri y’Uburezi yatangiye gushyiraho ikoranabuhanga rizajya rifasha abo bana mu gihe bari mu kizami cya Leta, rikabashyirira ibyari mu cyongereza mu rurimi bigishijwemo.
Nubwo nta mibare y’abafite ubumuga bwo kutabona bagizweho ingaruka zo gutsindwa ibizamini bya Leta, kubera guhabwa ibizami biri mu nyandiko ya ‘‘braille’’ iri mu bimenyetso by’icyongereza, kandi barigiye mu nteganyanyigisho ya ‘‘braille’’ y’ibimenyetso by’igifaransa, Imibare yashyizwe ahagaragara n’Ikigo k’Igihugu cy’Ibarurishamibare (NIRS) mu mwaka wa 2019, igaragaza ko mu mwaka wa 2018, mu mwaka wa 6 w’amashuri y’isumbuye, higagamo abana bafite ubumuga bwo kutabona 75, mu gihe abagera kuri 66 bo bari barimo barangiza umwaka wa nyuma mu mashuri y’ubumenyingiro.
Basanda Ns Oswald na Eric Habimana


text:
Uko Verediyana ubana n’ubumuga yirwanyeho mu gihe cya Covid 19.
Kuva mu kwezi kwa Werurwe 2020 umupaka uhuza Goma na Gisenyi ufunze, ndetse n’ingendo zigahagarara kubera icyorezo cya Corona Virus, abafite ubumuga bari basanganywe akazi ko kwambutsa ibicuruzwa hagati ya Goma na Gisenyi ubu ntibagakora. Hari benshi bakoraga ubwo bucuruzi basubiye kuba mu miryango yabo aho bategereje ko icyorezo cya Corona virus kirangira imipaka igafungurwa.
Nyirandabateze Verediyana utuye mu kagari ka Rukoko umurenge wa Rubavu ni umubyeyi w’abana bane akaba abana n’umubyeyi we, avuga ko yatangiye akazi ko kujya gutwara imizigo yambukiranya umupaka kuva 2011 ndetse yinjira muri koperative ya COTRARU ihuriwemo abafite ubumuga bambutsa ibicuruzwa ku magare.
Ku myaka 43, Nyirandabateze abana n’ubumuga bwo kutabona, cyakora kwikorera imizigo ku igare ntibimugora kuko atagenda wenyine, ahubwo akorana n’abandi bafite ubumuga butandukanye bagashobora gutwara imizigo.
Nubwo akazi kamaze amezi atandatu gahagaze, avuga ko batazajya mu muhanda gusabiriza, Agira ati ; "Amezi atandatu arashize ntarasabiriza, nubwo ubushobozi bwashira sinzajya mu muhanda gusabiriza, ubu icyo dushyize imbere ni ugutekereza icyo twakorera mu gihugu tukabona igitunga imiryango yacu. "
Nyirandabateze avuga ko bamwe bashaka uko babaho bakoresheje amagare y’abafite ubumuga yikorera bakavomera abantu amazi mu gihe cy’izuba, abandi ngo bikorera amabuye ubuzima bugakomeza.
Nyirandabateze avuga ko muri Koperative ya COTRARU bashoboye kwizigamira kandi bibagirira akamaro; ati; "Kwizigamira byaradufashije, nkanjye nizigamiraga ibihumbi icumi ku kwezi, aya mafaranga yatumye nshobora kwiyubakira akazu nkodesha kakampa ibihumbi cumi na bitanu ku kwezi, cyakora mu gihe cya COVID-19 umumotari wayikodesheje ntiyishyuye kuko nawe yari yicaye. "
Nyirandabateze avuga ko uretse gutungwa nayo bazigamye, ngo koperative yagiye ibagoboka haba ku mafaranga cyangwa se ku biribwa.
Akomeza avuga ko uyu munsi abafite ubumuga bafite indi ntumbero irenze kurindira amaramuko ku mupaka.
"Ubu icyo turi gusaba abayobozi ni ugufasha abafite ubumuga kubona imirimo, muri ibi bikorwa byo kubaka amashuri, abafite ubumuga hari ibyo bashoboye, dukoresheje amagare yacu twatunda amazi, amatafari n’amabuye. Bitewe n’ubumuga bw’umuntu hari icyo yashobora, icyo dusaba ubuyobozi ni ukudufasha."
Kagaba Jeannette ukuriye abafite ubumuga mu karere ka Rubavu, avuga ko barimo gukora ubuvugizi ngo ha abafite ubumuga babone ubufasha kuko bamaze igihe bicaye badafite imirimo kuva imipaka yafungwa.
"Turimo gushishikariza abafite ubumuga gutekereza ikindi bakora badashingiye ku mirimo yambukiranya umupaka kuko ubu ifunze, turabasaba gutekereza ibyo bakorera mu gihugu, kandi natwe turimo gukora ubuvugizi. "
Bumwe mu buvugizi Kagaba avuga burimo gufasha abafite ubumuga kubona imirimo, ikindi ni ugukora imishinga bakaba bafasha n’ikigega cya BDF.
Ku birebana no guhabwa akazi, Kagaba avuga ko bashishikariza abafite ubumuga kwitabira imirimo, ndetse basabye ubuyobozi bw’imirenge gufasha abafite ubumuga kubaha imirimo ijyanye n’ubushobozi bwabo.
Agira ati ; "Bitewe n’ubumuga hari ibyo umuntu adashoboye ariko hari nibyo ashoboye, batugejejeho igitekerezo kandi natwe twasabye ubuyobozi kutabirengagiza ahubwo kubafasha mubyo bashoboye kuko babikora neza. "
Mu karere ka Rubavu habarurwa abafite ubumuga 130 bakora akazi ko kwambutsa ibicuruzwa ku magare hagati y’umujyi wa Goma na Gisenyi.
S.S


text:
Abakire ba mbere ku isi bose iyo wumvise ibiganiro byabo ,akenshi usanga hari imico cyangwa ibikorwa bahuje ndetse bavuga ko ari nabyo byabafashije kugira ubutunzi bagira uyu munsi wananone ,ndetse akenshi bakunze kuvuga ko ari uburyo bwiza bwafasha buri wese wifuza kugera k’ubutunzi kubigeraho vuba.
Aba baherwe bakunze kuvuga ko buri muntu wese abayifitemo ubushobozi bwo gutunga akagira ifaranga ahubwo biterwa nuko wese abona ibintu cyangwa n’ingano yuko yifuzamo ubukire , niyo mpamvu Kigali Post twiyemeje kubagezaho uburyo 5 bwagufasha gukira mu gihe gito:
- Menya icyo ushaka n’icyo ushoboye
Abakire barimo Mark Zuckerberg washinze urubuga rwa facebook ,bavuga ko akenshi kugirango ugere ku butunzi bigusaba kubanza kwicara hamwe ukamenya icyo ushaka n’igihe igishakamo ,icyo gihe ngo bishobora no kugufasha kumenya icyo ushoboye ukaba aricyo ushyiramo ingufu ,kuberako rero uba ugishoboye bigufasha kugikorana umurava,
- Shaka akazi karenze kamwe
Ikinyamakuru Finance Yahoo cyandika kubijyanye n’abaherwe n’ubutunzi kivuga ko akenshi ku isi igihe cyose umuntu akora akazi kamwe gusa byamugora kubona amafaranga amufasha kubaho ,ubwo ni ukwishyura inzu , kurya no kwambara ngo narangiza abone n’amafaranga yo kwizigamira ,ngo ariko kandi igihe ufite akazi karenze kamwe wabasha kwizigamira, bivuze ko akazi kamwe kagufasha kwizigamira ,akandi ukora nako kakagufasha kubaho cg kubona ibyangombwa nyenerwa mu buzima bwacu bwa buri munsi
- Amafaranga yawe yagire igishoro
Iki kinyamakuru tunacyesha iy’inkuru kivuga ko igihe cyose ubonye amafaranga ukayabika ,ntagihe amafaranga yawe yakwiyongera ,ngo ibi biterwa nuko amafaranga wabitse nyine niyo aguma aho wayabitse mu gihe nyamara ubonye amafaranga ugashaka ikintu uyakoresha akabyara andi bishobora kugufasha kugera ku butunzi , mbese amafaranga yawe yakoremo business.
- Irinde Gusesagura
Abakire batandukanye iyo bavuga inkuru zabo bakunze gushyiramo inzira y’umusaraba baciyemo kuburyo kugeza nubu hari abo usanga bakimeze gutyo kabone nubwo bafite ama miliyoni menshi kuri bank zabo, abaherwe batandukanye bavuga ko ari byiza kwirinda gusesagura amafaranga ngo ugura ibintu bidafite kamaro byako kanya harimo gusohoka ahantu hahenze no kurya ibirenze , kugura imyambaro ihenze ,kuba mu nzu zihenze n’ibindi nkibyo, tugirwa inama rero yo kwibabaza igihe dushaka kugera kubutunzi .
- Kumarana igihe n’abantu bafite icyo bakurusha
Abaherwe batandukanye bagira inama abantu yo kumarana igihe n’abantu bafite icyo babarusha ,mbese wa muntu ushobora kukugirana inama uburyo wabona amafaranga ,cyangwa nanone bakaba baguhuza n’abandi bantu baguha akazi cyangwa bashobora kugushoramo amafaranga ,bavuga ko udashobora kumarana umwanya n’umusinzi cyangwa inkozi zibibi ngo ugire icyo ugeraho ,mu gihe nyamara umwanya wawe uwumaze urikumwe n’umushoramari ushobora kugira ibintu byagufasha umukuraho ,ubwo yaba ari ibitekerezo ,yaba ari akazi n’ibindi


text:
Ubusanzwe igi ni ikiribwa gitangaje bitewe n’intungamubiri ryifitemo zitandukanye utapfa gusanga ahandi.
Ubushakashatsi butandukanye bwagiye
bwerekana ko igi rifite akamaro kenshi mu mubiri w’umuntu aho ubushakashatsi
buheruka bwasanze noneho igi rishobora kuvura zimwe mu ndwara z’umutima aho
buvuga ko kurirya bifitiye akamaro imijyana ku bantu bakuze, aha rero abahanga
bavuga ko kurya igi rimwe ku munsi bigabanya ibyago byo kurwara umutima ku cyigero
cya 12%.
Bitewe n’ibyubaka umubiri igi ryifitemo, uwaririye bimufasha kongerera ubudahangarwa ya mijyana twavuze haruguru ndetse no kwinjiza umwuka mwiza. Muri ubu bushakashatsi kandi abahanga bavuga ko igi rimwe gusa rifasha mu kugabanya indwara zifata imigarura y’amaraso ku kigero kingana na 3 kugeza ku 10%.
Mu bundi bushakashatsi bwashyizwe mu kinyamakuri Le journal medical mu mwaka wa 2018, buvuga ko abahanga basuzumye imirire y’abantu bageze mu za bukuru bangana n’ibihumbi 416000 basanga aba bantu bose kuko bari bafite uko barya amagi buri munsi, mu myaka 9 yonyine baje gusanga batagaragaraho indwara nka diabete ndetse n’umutima.
Ikindi ubu bushakashatsi bwagaragaje ni uko abantu basanzwe bafata igi rimwe ku munsi baba bafite ibyago bicye byo gupfa vuba ku cyigero cya 28% ndetse bakaba banafite ibyago bicye byo kurwara indwara zifata umutima ku cyigero cya 18%.
Burya ngo umuhondo w’igi wifitemo cholesterol ihagije umubiri w’umuntu ukenera buri munsi, si ibyo gusa kandi, igi ryifitemo vitamin zitandukanye nka vitamin,A, D, E, B5, B9 ndetse na B12 kandi rifasha umuntu kugira amaso abona neza ubundi rigafasha ubwonko gukora neza.
Icyitonderwa: Si byiza kurya igi rirenze rimwe kuko bitewe n’intungamubir nyinshi zirigize bishobora gutera ibibazo mu mpyiko ugasanga umuntu aguwe nabi. Ikindi ni uko abagore batwite bakwiye kujya birira umuhondo w’igi kuko umweru waryo ushobora kubagiraho ingaruka zitandukanye.
Gira ubuzima bwiza ufata igi rimwe ku munsi
Src: www.savezvousque.fr


text:
Ku wa 10 Kanama 2019: Mutagatifu Lawurenti
Amasomo: 2 Kor 9, 6-10; Zab 112 (111), 1-2.5-9; Yh 12, 24-26
None ni Mutagatifu Lawurenti utugezaho inyigisho. Yabaye umudiyakoni wishwe ahagana mu wa 258. Abarwanyaga Yezu bamujijije gukomera ku Nkuru Nziza ya Yezu Kirisitu. Umurimo yakoraga wo kwita ku bakene, ntacyo wari ubabwiye. Bashatse ko abaha ibyo yari atunze byose, we abanyuriramo ko umutungo wa Kiliziya ari abakene. Koko kandi Kiliziya igizwe n’abakene bose bashakashaka umukiro w’iteka.
Kwita ku bakene mu buryo bwose, ni ryo somo rikomeye Lawurenti yadusigiye. Umuntu wese wemera Yezu Kirisitu akiyoroshya nka we akita ku bakene, burya aba yiteganyiriza ubukungu mu ijuru. Imfashanyo y’ibanze kandi yihutirwa, ni ukubagezaho Ijambo ry’Imana. Ntacyo bimaze kwibanda ku bintu byo mu isi nyamara iby’ijuru tuzaturamo iteka tubitera umugongo. Uwacengewe n’iby’Imana kandi akayoborwa na Roho Mutagatifu koko, yita ku bakene abaha iby’ijuru n’ibindi bakeneye ku isi. Nta wavuga ko akunda abantu koko mu gihe bicwa n’ubukene yigaramiye. Ibyo dutunze, si ibyacu twenyine. Tugomba kubisangira n’abataragize amahirwe yo kubitunga.
Na Yezu ubwe agira ati: “Reka rero mbabwire: ayo matindi y’amafaranga nimuyashakishe incuti, kugira ngo umunsi mwayabuze izo ncuti zizabakire aho muzibera iteka” (Lk 16, 9). Iyo ni inama ihamye atugira. Ashaka ko ibyo dutunze hano ku isi, amafaranga n’ibindi, bitazava aho bidupfira ubusa. Kubyishimishamo mu bwikunde twirengagiza ingorwa, ni byo kwihemukira. Ibyo na byo kubiba ubusa rwose. Uwariye akijura abandi ibajonjora, uwanyoye akamererwa neza abandi biyicira isazi mu maso, uwadamaraye akarimba abandi barimbuka, uhora abyinira ku rukoma abandi baririra mu myotsi, bene abo bari kuri iyi si babiba ubusa. Bazasarura ubundi.
Dufite amahirwe yo guhugurwa. Ijambo ry’Imana rihora ritunagura. Urugero rwa Lawurenti n’abandi bagaragaje ubwitange, ntibakunze ubuzima bwabo gusa. Bemeye no kubuhara bakurikiye Yezu. Bitanze batizigama. Bityo babibye imbuto nziza. Bakurikiwe n’abavandimwe benshi. Dore na n’ubu turabakeza tubakesha ibikorwa byinsi byo gutunganira Imana. Banze ubuzima bwabo kuri iyi si none dore barabukomeje mu bugingo bw’iteka.
Yezu Kirsitu nadukomereze ingabire natwe yo kumukurikira. Umubyeyi Bikira Mariya ahora aduhakirwa turamwizera. Lawurenti dutaramiye none cyo kimwe na Dewodati, Asiteriya na Blano badusabire kuri Data Ushoborabyose.
Padiri Cyprien Bizimana